text:
Loksins kom væntaða tilmælið, at grind ikki kann metast at verða egnað sum mannaføði. Onkur hevur kanska lyndi til at siga “ikki longur”, men hetta hevur verið støðan leingi.
Móttøkan er júst sum væntað, nevniliga at tað verður ikki tikið fyri fult.
Nógv verður sagt ímóti tilmælinum:
- Læknarnir sum koma við tilmælinum eru ikki óvildugir, tí Pál Weihe sjálvur hevur staðið fyri kanningunum.
- Tað má granskast meira.
- Kanningarúrslitið er ikki nóg eftirfarandi.
- Kanadiarar vita betur.
- Tað er onkur onnur frágreiðing enn grind.
- …
Onki um at betri er at vera fyrivarin enn eftirsnarin, um so er, at fólk halda at vísindaliga grundarlagið ikki er í lagi. Annars munnu fólk sum heild kortini hava tikið fyrru tilmælini til sín, og eta munandi minni av grind í dag í mun til fyrr, og barnakonur munnu gera líka nógv við at eta grind sum at smakka sær á.
Nógvir vansar eru nevndir at standast av at eta grind, og verður tilmælið um at grind ikki skal metast sum mannaføði m.a. grundað á nýggjar kanningar, sum vísa eitt samband millum hvussu nógva grind fólk hava etið og títtleikan av Parkinsonsjúku. Eisini verður víst á, at fólk við nógvum kyksilvur í kroppinum eru í størri vanda fyri at fáa hækkað blóðtrýst og æðrakálking í hálslívæðrum.
Atfinnandi røddir tykjast siga, at sambondini millum tal av grindadøgverðum og ymsu sjúkurnar ikki eru nóg væl kannað, og tað skal eg ikki taka dagar ímillum. Tað slepst tó ikki uttanum, at grind og spik í flestu førum innihalda fleiri ferðir tær nøgdir av umhvørviseitrum, sum EU góðtekur sum markvirði fyri mat, ið kann góðtakast sum mannaføði.
Eg havi ilt við at skilja, at bara hetta ikki er nóg mikið til at góðtaka, at grind ikki skal etast. At annar matur, t.d. pylsuvognsmatur, heldur ikki er heilsugóður, ger ikki grindina betri.
Bland millum tilmæli og forboð
Tað tykist sum fólk hava lyndi til at halda, at tí at eitt tilmæli um ikki at eta grind er komið, so er tað harvið bannað at eta grind. Nógv tilmæli hava verið, t.d. ikki at eta ov feitan mat, ikki at roykja, ikki at drekka, og ikki at eta søtmeti. Hóast hesi tilmæli, so eru hvørki tubbakk, Lívsins vatn, tálgalivur ella grønar keks bannað. Tað sum er hent, er heldur, at nú eru grind og spik bólkað saman við ósunnum vørum.
Í mun til markvirðið fyri nøgdina av kyksilvuri í matvørum verður í tilmælinum víst á, at vit kunnu loyva okkum at eta 3,5 gramm av tvøsti um dagin, t.e. 25 gramm um vikuna, og 100 gramm um mánaðin. Sostatt er tann turri tvøstbitin vit onkra veitslunátt sníkja uppá tallerkin helst ongin trupulleiki. Álvarsligari eru helst hini umhvørviseitrini, t.d. PCB og DDT, ið serliga húsast í spikinum, og sum als ikki skulu finnast í matvørum.
Spik og náti í sama pott
Landslæknin hevur sagt, at nátin helst fer at fáa sama stempul sum grindin: óegnaður til mannaføði. Eftir øllum at døma verður bara bíðað eftir kanningarúrslitum áðrenn eitt slíkt tilmæli kemur. Sjálvandi er tað harmiligt, tí náti er forkunnugur biti, men tað sum undrar mest er, at vit tykjast einans at øsa okkum um hvat vit kunnu stappa niður í grúkin, men ikki um hví havumhvørvið er vorðið so dálkað.
Líkasæla við altjóða sáttmálar
Tann dálking sum spillir okkara serføroyska mat er ein altjóða trupulleiki, og tí undrar tað ikki sørt, hvussu líkasæl vit eru við at taka undir við altjóða sáttmálum, sum júst eru ætlaðir at loysa slíkar trupulleikar. Ein tann kendasti sáttmálin er helst Kyoto-sáttmálin, sum føroyingar fyrst ikki vildu taka undir við, og tá vit so vildu gera tað, sluppu vit ikki, tí tað tókist sum um vit vildu sleppa at skriva undir, uttan at gera nøkur tiltøk – eins og vit plaga. Sjálvt um tað eru okkara serrættir, sum ikki eru etandi vegna dálking, so munnu føroyingar vera eitt tað mest ivandi fólkaslag tá tað ræður um at fyribyrgja dálking, bæði staðbundið hjá okkum sjálvum, og eisini við at luttaka í altjóða fyribyrgjandi tiltøkum.
Upplýsing heldur enn forboð
Fjølmiðlarnir hava nevnt, at ein væntað avleiðing tilmælinum um ikki at eta grind eigur at vera forboð fyri grindadrápi. Vónandi kemur tað ikki hartil, men vónandi finna fólk útav, at tað loysir seg ikki at drepa nakað sum ikki skal gagnnýtast.
Ágangurin uttanífrá at fáa føroyingar at gevast við at drepa grind hevur verið rættiliga stórur viðhvørt, men júst tí at umheimurin helt eyga við okkum blivu gjørdar fleiri tillagingar av drápinum. Ásannandi at nýggja tilmælið viðførir, at nógv minni grind skal etast enn higartil, hevði eitt hugskot kanska verið at roynt einans at taka ungar hvalir, ið sum kunnugt innihalda munandi minni av umhvørviseitrum enn gamlir hvalir. Umráðandi í hesum sambandi er, at restin av grindini verður rikin útaftur – tað kundi ið hvussu er bøtt munandi um umdømi føroyinga.
Eitt beinleiðis forboð fyri grindadrápi (og at taka náta) er ikki ein góð loysn, tí tað tekur ábyrgdina frá fólki, og tað er so nógvur annar vánaligur kostur, sum so eisini skuldi verið bannaður.
Fara vit í holtur við tað, so verður ikki leingi til eisini Lívsins vatn og annað rúsdrekka er bannað, saman við tubbakki. Og síðani mugu vit fara í holt við sukurvørurnar, bæði sodavatn, grønar keks fyri ikki um at tala allar køkurnar sum borðreitt verður við í bindiklubbunum.


c: text/html

text:
Heimsmál á NÁD
Í viku 39 (24.-28. september) var temavika á Námsvísindadeildini, har arbeitt var við teimum 17 málunum, sum ST hevur sett sum mál fyri 2030.
Aðalfundarsamtykt Sameindu tjóða “Transforming the world: the 2030 Agenda for Sustainable Development” frá 2015 heitir á heimsins tjóðir um at virka fyri at fremja 17 burðardygg menningarmál. Málini eru sett fyri tíðarskeiðið 2015 til 2030, og skulu seta eina greiða kós fram ímóti burðardyggari menning til gagns fyri bæði menniskju og náttúru. Sí samtyktina HER
Á ráðstevnu, sum varð hildin um heimsmálini í Norðurlandahúsinum 23. februar í ár, segði Aksel V. Johannesen m.a. soleiðis: ”Sum ein ábyrgdarfullur partur í altjóða samfelagnum eiga Føroyar, á sama hátt sum onnur lond, at taka menningarmálini hjá ST til sín og eftir førimuni royna at røkka teimum. Og tað hava vit í landsstýrinum eisini valt at gera.”
Tá ið landsstýrið hevur sett sær hesi greiðu mál, mettu vit á NÁD, at tey lesandi, sum í teirra komandi yrki skulu vera við til at fremja tilvitið um burðardygga menning hjá børnum og ungum, áttu at fáa kunnleika og innlit í heimsmálini og við miðvísum arbeiði við hesum málum, kundu ogna sær vitan til í praksis at fremja hesi mál í uppaling og undirvísing.
Tríggjar teir fyrstu dagarnir varð byrjað við viðkomandi fyrilestrum. Mánadagin greiddi Magni Arge frá, hvussu heimsmálini vóru komin á dagsskrá í Føroyum, og hvat tey í høvuðsheitum snúðu seg um. Týsdagin vóru tveir fyrilestrar. Mikkjal Mikkelsen greiddi frá um burðardygga orku og Noomi í Dali umrøddi burðardygga framleiðslu, við serligum denti á klædnamentan. Mikudagin helt Magni Mohr fyrilestur um rørslu og kost, og hvønn týdning tey høvdu fyri burðardygga menning fyri einstaklingin og samfelagið sum heild.
Eftir fyrilestrarnar vóru ymsar verkstovur. Ymiskt var, hvussu og við hvørjum fólk arbeiddu, men nógv arbeiddu við evnum, sum vóru knýtt at heimsmáli 4, sum snýr seg um dygdargóða og burðardygga undirvísing til øll. Fjølbroytt undirvísingartilfar varð gjørt og fleiri filmar vórðu framleiddir hesa vikuna. Hósdagin var fyrst og fremst arbeitt við eini framsýning, sum skuldi vera fríggjadagin. Fríggjadagin sýndi hvør bólkur fram tað, sum tey høvdu arbeitt við í vikuni. Fyrrapartin varð tikið móti vitjandi og seinnapartin var kafé, har sumt av tí, sum var komið burturúr gjøgnum vikuna varð sýnt fram. Felagssangur og ymisk spøl vóru eisini á skránni. Vikan var sera væl móttikin av bæði undirvísarum og lesandi og nógv tilfar varð framleitt, sum væl vísti, hvat var komið burturúr gjøgnum vikuna, og sum kann brúkast aftur, tá ið tann lesandi fer út í sítt yrki.
Myndatekstur:
Læraralesandi høvdu innrættað part av kantinuni sum fátækraøki. Ein av nógvu úrtøkunum hesa vikuna var eitt sanghefti við sangum um fátækradømi.
Í smíð høvdu tey brúkt plattar sum tilfar, og høvdu samstundis kannað, hvørja umhvørvisávirkan plattar hava. Her eru rekkja og talva at hanga upp krúss á gjørd burtur úr plattum.
Noomi í Dali helt fyrilestur við støði í heimsmáli nr. 12: ábyrgdarfull nýtsla og framleiðsla, og vísti á at klædnamentanin er broytt munandi, og er nú ein av stóru umhvørvisavbjóðingunum.
Eitt minnisspæl serliga ætlað tvímæltum børnum, við orðum á føroyskum, enskum, filipinskum og tailendskum, sum pedagoglesandi hava gjørt.
Pedagoglesandi í ferð við at leggja til rættis ein sangvideo til børn.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...

robotstxt: allowed

filter: keep


text:
Fótbóltssamtakið Vágar
Fótbóltssamtakið Vágar var upprunaliga stovnað 18. desembur í 1993. Felagið var tá eitt samtak ímillum tvey fótbóltsfeløg í Vágum, MB og SÍF. Í 1998 kom SÍ uppí, men teir fóru burturúr aftur í 2002. Í 2004 gjørdist greitt, at gamla samstarvið fór ikki at yvirliva. Ov nógvar ósemjur vóru millum sáttmálapartarnar í gamla samtakinum, og tað endaði við, at samstarvið fór fyri bakka. Seinni sama ár, 8. novembur 2004 var FS Vágar endurstovnað, hesuferð sum sjálvstøðugt felag. Í novembur 2007 løgdu FS Vágar 2004 og SÍ fótbóltin saman í felagið 07 Vestur. Sí eisini: Fótbóltur í Føroyum


text:
Orð og lag: Luther B. Bridgers
Týtt: Árni Jacobsen (ørindini) og Brynleif Hansen (niðurlagið)
Upprunaheiti: There’s within my heart a melody
1. Djúpt í míni sál ein songur er,
Jesus sigur milt við meg:
„Óttast ei, eg hjá tær vera skal,
hvat ið enn skal hótta teg.“
Niðurlag: Jesus, Jesus, Jesus,
besta navn og ogn.
Fyllir hjartans longsil,
broytir lívsins ódn til logn.
2. Lív mítt lagt í oyði var av synd,
hjarta mítt í ótta lá.
Jesus slitnar streingir aftur bant,
nýggir tónar hoyrdust tá.
3. Um hann gjøgnum skugga leiddi meg,
og um gøtan ósløtt var,
gangi eg tó treystur á tí leið,
Frelsarin gekk undan mær.
4. Skjótt vælkomnum Jesus býður mær
heim í dýrdina hjá sær,
og sum ljóð av mongum vøtnum tá
songurin skal ljóða har.


text:
GG: Valevnini skipa fyri tiltakinum, ikki MFS. Fólkatingsvalið er útskrivað, og tað merkir, at Føroyar um skamma stund skulu samstarva við eina nýggja danska stjórn. Hvussu kann valið ávirka sambandið millum Føroyar og Danmark, sæð við bláum og reyðum brillum? Hendan spurningin fara tey fíra valevnini úr Keypmannahavn – Annika Smith úr SF, Bo Sandberg úr Socialdemokraterne, Rasmus Jarlov úr Konservative og Martin Henriksen fyri Dansk Folkeparti – at kjakast um komandi fríggjadag, tann 2. september frá kl. 17.00 – 18.30 í Føroyahúsinum á Vesterbrogade 17A, 1620 København V.
Kom inn og hitt valevnini og ger tína ávirkan galdandi til komandi valið. Vit gleða okkum at bjóða vælkomnum.


text:
Mánadagin 11. august 1986 klokkan 16.20 ritaði gamli sjógarpin úr Nólsoy Ove Joensen navn sítt klettfast í søguna sum ein av heimsins djarvastu monnum. Eini 25.000 fólk fólk stóðu fram við tí kilometrarlongu Longulinjubryggjuni og fagnaði Ova, tá hann í “Dianu Victoriu” millum tveir føroyskar bátar og stórum og smáum førum afturúr sær róði inn i Keypmannahavnar havn. Onnur 5.000 fólk tóku ímóti honum, tá hann eftir mikið stríð og strev veittraði tútahúgvu síni í aðrari hondini og føroyskum flaggi í hinari, lendi undir Havfrúnni. Millum annað hetta skrivaðu Leivur Hansen og eg i myndinaárbókini, vit góvu út í 1986.
– Hetta er ótrúligt. Eg fati einki av hesum, hetta er størsta løtan í lívi mínum, segði Ove Joensen, tá hann hevði fingið trogað seg ígjøgnum mannamúgvuna til almennu móttøkuna og var komin nøkulunda til sín sjálvs aftur eftir ta framúrskarandi móttókuna. Ove Joensen byrjaði ferð sína úr Nólsoy tann 1. juli. Tá ið hann hevði sagt sínum kæru og øðrum farvæl, sum komin á bryggjuna, fór hann undir triðju royndina at rógva úr Føroyum til Keypmannahavnar. Báðar ferðir frammanundan mátti hann gevast, tá hann var komin til Hetlands, tí veðrið forðaði honum í at halda fram.
Hera ferð legði hann frá landi ein mánað fyrr enn í 1984 og 1985. Við sær í “Dianu Victoriu” hevði hann dukkuna Anju, sum systurdóttir hansara hevði givið honum. Hann hevði 100 litrar av vatni, 15 litrar av mjólk, 15 litrar av juice og skerpikjøt, turra grind og fisk. Hesuferð var hann eisini betur útgjørdur við tekniskari útgerð. Eisini hevði hann hesuferð við sær gummi bát, og Ove segði fyri fráferðina: – Eg kenni meg nógv tryggari nú, hóast báturin nú er væl tyngri og vigar tað sama sum eitt fullmannað seksmannafar.
Hugskotið til ferðina fekk Ove í 1977, tá hann sigldi úti í verðini. Hann frætti um mann, ið hevði gjørt eina tílíka ferð millum Australia og New Zealand, og síðan kom hetta at vera stóri dreymurin hjá Ova. Bragdið hjá Ova varð mett at vera so stórt, at hann var boðin til móttølu á Amalienborg, har drottningin og Poul Schlütter forsetiráðharri tóku ímóti. Og móttøkan var ikki minni, tá ið mest umrøddi maðurin í danska kongaríkinum tann 20. september 1986 steig á land aftur í Nólsoy, har 2000 fólk vóru samankomin. – Ove hevur neglt navn sítt í søguna. Í dag ert tú hetja okkara, segði Napoleon Hansen bygdaráðsformaður í Nólsoy.
– Tit skulu fáa ein svimjihyl frá mær, tað skal eg lova tykkum, segði Ove og helt fram. – Eg geri tað aldri aftur, endurtók Ove, tá hann aftur hálsfevndi móður sína Olevinu Joensen, og sum var hjartansfegin um at hava fingið son sín heim aftur.
Ove Joensen kom ikki at uppliva svimjihyl í Nólsoy, tí stutt eftir stóra “baragdið” í 1986 druknaði Ove á deyðavatni á Skálafjørðinum. Syrgiliga hendingin á Skálafjørðinum fór fram 26. november 1987. Vit skriva nú 2013, men enn er eingin svimjihylur komin í Nólsoy, sjálvt um savnað er inn til verkætlanina líka síðani Ove róði úr Nólsoy til Keypmannahavnar. Møguliga svimjihylin í Nólsoy fari eg at venda aftur til í seinnu grein. Ove Joensen er grivin í kirkjugarðinum í Nólsoy, og báturin “Diana Victoria” stendur í neysti í Nólsoy. (Vagnur)


text:
Ingi Samuelsen
03.10.2014 - 03:57
Tíðindi > List > Bókmentir
Grundgevingin fyri at lata Margretu Næss Virðisløn M. A. Jacobsen’s fyri mentanaravrik 2014:
Virðisløn M.A. Jacobsens fyri mentanaravrik verður í 2014 latin Margretu Næss, sum tók stig til at flyta tað skrivaða føroyska orðið yvir í tað talaða. Nevndin sigur, at Margreta við sínum slóðbrótandi arbeiði innan ljóðbókaframleiðslu hevur givið teimum, ið ikki eru so stinn í lesing ella eru sjónveik, ein gyltan møguleika at ogna sær kunnleika og fylgja við í samfelagsligum viðurskiftum.
“Hon hevur sjálv lisið bøkur inn og skipað ljóðbókaframleiðsluna og soleiðis virkað fyri, at øll kunnu brúka ljóðbøkur javnbjóðis við aðrar tekstmiðlar.”


text:
Sars-úlvfiskur (úlvfiskaættin)
Lycenchelys sarsii (Collet, 1871)
Stødd: Verður upp í einar 12-15 cm langur.
Dýpi: Botnfiskur úr 150 m niður í 600 m dýpi. Undir Føroyum er hann fingin millum 400 m og 500 m.
Litur: Grábrúnligur um bakið og nakað niður á síðurnar, meira ella minni ójavnur kantur móti tí ljósara búkinum.
Lýsing: Lítil, langur og klænur. Høvdið er um tvær ferðir so breitt sum kroppurin. Poknur fram við yvirkjaftinum. Kroppurin nakað avlangur í tvørskurði, breiddin er væl minni enn hæddin. Kropshæddin við gotið er um 5% av fullari longd.
Eyðkenni: Breiða høvdið. Minnir í útsjónd um gestfisk, álakenda- og sporllanga úlvfisk. Uggafjøðurin røkkur næstan til fremra enda á ryggfjøðurini.
Týdningur: Ongan vinnuligan týdning.
da: Sars porebrosme - Sars ålebrosme, en: Sar’s wolf eel, ís: Sars-álbrosma, no: Sørlig ålebrosme
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Áburrufiskar Perciformes
Hesin hópurin er størstur av fiskahópunum.
Í hópinum eru 160 ættir, 1539 slektir og 10033 sløg.
Av teimum eru 18 ættir við Føroyar, og hesar hava 29 slektir og 41 sløg:
Í hópinum er ein størri blanding av fiskum við mongum ymsum frábrigdum og útsjónd, langir og klænir, smáir og stórir, smalir og høgir.
Her eru fiskar, ið hava bleytar teinar í fjaðrunum, og aðrir, ið hava harðar teinar í fjaðrunum. Nakrir hava eina, aðrir hava tvær ryggfjaðrar.
Í karpaættini eru onkur fiskasløg tvíkynjaði.
Undir Føroyum eru bert saltvatnsfiskar í hesum hópinum, men úti í heimi eru eisini sløg, sum eru í feskum vatni og í blandingsvatni.


text:
Orð og lag: Jákup Eli Joensen
Marna, síðan fyrstu ferð eg sá teg, havi eg elska teg
Men nú vísur tað seg, at tú slett ikki eingong er góð við meg
Niðurlag:
So nú tími eg ei meir, nú tími eg ei meir, tí at tú hevur gjørt
tað lort við meg, so nú fari eg, nú fari eg mín egna veg
So nú tími eg ei meir, nú tími eg ei meir, tí at tú hevur gjørt
tað lort við meg, so nú fari eg, nú fari eg mín veg
Tú vilt ikki hava, at eg skal ringja til tín
Hvørja ferð eg ringji til tín blívur tú súr, at tú tekur, og
smekkar hornið á


text:
Jens Hákun Leo
27.04.2017 - 11:25
Ítróttur > Ítróttur > Fótbóltur
Tað er í morgin á middegi, at atgongumerkjasølan til landsdystin ímóti Andorra byrjar.
Hetta boðar Fótbóltssambandið frá, vísandi á, at atgongumerkini verða sett til sølu á heimasíðuni.
Atgongumerkini eru í trimum prísbólkum: Tey dýrastu kosta 200 krónur, tey næstdýrastu 150 krónur, meðan tey bíligastu kosta 100 krónur.
Føroyar hava, sum nú er, fimm stig í sínum bólki, meðan Andorra hevur eitt stig.
Andorra og Føroyar leiktu javnt 0-0 í Andorra la Vella í mars.
Hini stigini í bólkinum hava Føroyar fingið ímóti Ungarn á heimavølli og ímóti Lettlandi á útivølli. Føroyar leiktu javnt 0-0 ímóti Ungarn og vunnu 2-0 á Lettlandi.
Dysturin ímóti Andorra er á Tórsvølli tann 3. september kl. 17.
Næsti dysturin hjá Føroyum í hesum bólkinum er á heimavølli ímóti Sveits tann 9.juni.


text:
Bøur, sum er friðaður fyri grágás, gevur munandi meiri úrtøku enn bøur, har gásin sleppur framat.
Tað vísa kanningar, sum Búnaðarstovan gjørdi frá 2013 til 2015.
Fyrsta árið á nýsáddum bø var samlaða úrtøkan 14.591 kg av turrevni/ha á friðaðu økjunum og 9.605 kg, har gásin sleppur til.
Annað og triðja árið var munurin minni.
Loyvi at skjóta varð givið í 2014.
Sambært skrásetingunum hjá Búnaðarstovuni vórðu 47 grágæs skotnar hetta árið. Í 2015 var talið 266 og í 2016 217.
Ikki øll tøl fyri 2017 eru komin Búnaðarstovuni í hendi enn.
Trupulleiki síðani áttatiárini
Grágásin tók at nørast í Føroyum í 1980-unum.
Áðrenn hetta var hon sera sjáldsom.
– Okkurt hendinga par var at síggja um várið og heystið og altíð langt burtur frá fólki og bygdum øki, greiðir Rólvur Djurhuus, landbúnaðarráðgevi frá og heldur fram:
– So við og við gjørdist hon naskari og fór at leggjast í bøin, serliga væl taðaðan bø við nógvum grasvøkstri. Seinast í 80-unum byrjaðu bøndur so smátt at merkja trupulleikarnar av gæsnum, tí tær elva til peningaligan miss, sigur landbúnaðarráðgevin.
Serliga hava tað verið mjólkneytabøndurnir, sum hava merkt sviðan. Teir hava allir tørv á nógvum grasi og taða tí bøin væl. Nógvir sláa sama stykki tvær ferðir sama ár – onkuntíð tríggjar ferðir.
Tá Búnaðarstovan fór undir sínar royndir í 2013, var grágásin friðað, og bøndur sóknaðust eftir einari broyting í fuglaveiðilógini, sum kundi geva teimum loyvi til at skjóta eftir gæsnum, tá tær vóru í bønum, fyri at styggja tær út í hagan.
Hetta loyvið fingu teir frá løgtinginum í 2014, grundað á tøl frá royndunum hjá Búnaðarstovuni.
Royndirnar
Royndirnar vórðu gjørdar hjá Jógvani Joensen á Sandi á bø, sum var friðaður fyri seyð alt árið.
Rólvur Djurhuus greiðir soleiðis frá:
– Skrásetingarnar vardu í trý ár, frá 2013 til 2015, á tólv royndarpuntum á tveimum stykkjum. Helvtin av teimum vórðu girdir við 60 cm høgum høsnahegni og tráður spentur yvir, so gæsnar ikki sluppu til puntin. Hin helvtin varð avsett við einum lítlum pinni í hvørjum horni, soleiðis at gæsnar høvdu fría atgongd til puntin.
– Samstundis sum bóndin slerdi bøin, varð grasið í royndarpuntunum eisini sligið. Tað bleiv vigað nýsligið, síðani turkað í ovni, til øll vætan var farin úr og so vigað aftur. Síddin á grasinum á bønum varð máld nakrar ferðir, eins og samansetingin av grassløgum.
– Nýggi bøurin varð sligin tvær ferðir í 2013. Hini árini varð hann sligin eina ferð um árið. Eldri bøurin varð sligin eina ferð um árið øll royndarárini.
– Í prosentum gav friðaði bøurin 52 prosent meira fyrsta árið, 24 prosent annað árið og 21 prosent triðja árið.
Á tí eldra bønum var munurin 17 prosent í miðal fyri tey trý royndarárini.
Trupulleikin minkaður
– Trupulleikin av gás er framvegis stórur, men tó munandi minni enn fyrr, tí at nú ber lættari til at halda teimum burtur frá bønum við at skjóta, sigur Rólvur Djurhuus.
– Tilsamans eru 32 loyvir útskrivað, t.e., at hesir 32 hava skotið 15 gæs í part tey tvey árini 2015 og 16. Tað er 0,6 gás í miðal í part um mánaðin, men tað er munur á, hvussu nógv, hvør skjýtur. Tann, sum hevur skotið mest, hevur skotið í miðal 4,4 gæs um mánaðin, upplýsir landbúnaðarráðgevin.


text:
- At dimmið ofta veldið fekk
- Birt tú ljós í barmin nú
- Boðar tú til allar tjóðir
- Danmørk
- Eg hjartans tøkk nú beri tær
- Eg veit ein kvist, sum blómar enn
- Fjallatussin spenti føtur
- Føroya kynið
- Fylkist nú føroyingar saman í bólk
- Guðs náði altíð er mær hjá
- Heim horvir hugur
- Hel er komið í hendi
- Í døpurhuga
- Jesus leið meg allan aldur
- Legg nú niður verðsligt sinni
- Lov og tøkk eg tær fram beri
- Mær, sanni faðir, veiti
- Metta, Jesus, mína sál
- Millum tey lágu tú helt teg
- Miskunnarsami Guð, mildi Harri mín
- Móðurland vil eg teg kalla
- Navnamerki
- Nær lyftir tú høvur, Føroya tjóð
- Nólsoyarpáll
- Nú er tann stundin komin til handa
- O, kæra sál, tú kvíði ei
- Saknið tungan harmin vekur
- Signað skín rættlætis sólin
- Sjá hesi fjøll og tindar
- Sjáldan landið var so harðligt bundið
- Skortlands bani
- So førdi aldaføður hond
- So hugnaligt og so fagurt er
- So skammar á fold eru stundir
- So veikt var hjarta títt í roynd
- Stígum sterkir og stígum við hógv
- Sum várt lív er stokkut stund
- Summarnáttin blíða
- Tað frættist nú
- Tað hevur tókt millum føroyinga gaman
- Til Føroya Løgting á 50-ára minnisdegnum
- Til Føroyafólk
- Til konu mína
- Til norrøna fundin
- Tit gevið mær ljóð eina lítla stund
- Toka liggur, køvir av
- Um eg vítt um verøld fór
- Um synd og skomm teg hava sprongt
- Unglingar, sum fylkjast her
- Úti og heima
- Útlendski staðurin mikli
- Vár hvítusunnuhátíð nær
- Vár máltíð er at enda
- Várt borðhald er at enda
- Várt borðhald er at enda
- Vælkomnir føroyingar her í vási


text:
Tey stovnaðu Eiðis Bóltfelag í 1913, tey bygdu nýggjan hondbóltsvøll við skúlan í 1972, ítróttahøllin var liðug í 2003, og nú fyrireika tey møguligan nýggjan fótbóltsvøll niðri í Hólmanum. Men hvussu gongst at fáa gongd aftur á hondbóltin á Eiði? Sunnuvá Vesturdal er forkvinna i Eiðis Bóltfelag, og hon sigur soleiðis:
– Tá ið talan er um hondbóltin, máttu vit byrja heilt umaftur, tí eingin hondbóltur er spældur á Eiði síðani í 1970-árunum, og eingin av okkum, sum eru í leiðsluni í EB, hava spælt hondbólt. Og eiðisfólkini, sum spældu hondbólt í 1970-árunum, eru vorðin eldri fólk og fara ikki í venjingarbúnan. Hetta er stóri trupulleikin hjá okkum.
– Vit hava nakrar eiðiskvinnur, sum hava spælt hondbólt við StÍF, og sum hjálpa til við hondbóltinum´á Eiði. EB hevur hondbóltsnevnd, og í hennu eru Sigga Vesturtún, Elin Vesturdal og Jastrid Andreasen, sum allar hava royndir innan hondbóltin.
– Vit eru byrjað í smáum, og EB hevur lið bæði fyri gentur og dreingir í U8 kappingini, vit hava eitt gentulið 10 ár, eitt dreingjalið 12 ár og 2. deild kvinnur og 2. deild menn. Hondbóltsspælarar í EB koma fyrst og fremst av Eiði, Oyri, Oyrarbakka og frá Norðskála. Fólkagrundarlagið er ikki so stórt í økinum, og tá ið Fótbóltssambandið nú eisini er farið at skipa fyri fótbóltskappingum fyri ung um veturin, so er kapping um ungdómin.
– Annar trupulleiki er, at tá fólkagrundarlagið er ikki stórt, og vit missa kanska tveir tríggjar spælarar í einum aldursbólki, so fáa vit kanska ikki mannað lið. Eisini gevast nøkur ung at spæla hondbólt í fjúrtan fimtan ára aldri, og fáa vit tí ikki mannað lið. Tí fer onkur spælari út á Skála at spæla við StÍF. Og á Eiði gera gentur eisini fimleik.
-Tá ið alt hetta er sagt, so merkja vit, at stórur áhugi er fyri hondbóltinum á Eiði, men tað er einki dulsmál, at tað er strevið hjá okkum at fáa veruliga gongd á hondbóltsspælið í bygdini, tí vit ikki sjálvar hava spælt hondbólt. Torført er at fáar venjarar, sum hava gott skil fyri hondbóltsspælinum. Tó er at siga, at vit hava venjarar við royndum, men teir eru ov fáir, sigur Sunnuvá
Í høvuðsnevndini í Eiðis Bóltfelag eru fýra konufólk. Sunnuvá Vesturdal, sum er dóttir Knút Vesturdal, Ingun Mørkøre, sum er dóttir Eyðbjørn Mørkøre, Dorit Kruse, dóttir Poul Johannes Jacobsen og Annika Egholm, sum er dóttir Peter Reinert. Hesar eru allar børnini hjá teimum, sum slóðaðu fyri uttandurahondbóltinum niðri á Mølini og á vøllinum við skúlan á Eiði.
Fótbóltsvøllurin niðri á Mølini er kolldømdur av Fótbóltssambandinum, tí spælir EB/Streymur ikki landskappingardystir á Eiði, men í løtuni verður økið niðri í Hólmanum fylt við gróti. Ætlanin var, at fótbóltsvøllur skal gerast á økinum, men undan bygdaráðsvalinum vóru ymsar meiningar, hvat økið skal brúkast til. Eg havi spurt Sunnuvá Vesturdal, hvat tey vilja við planeraða økinum niðri í Hólmanum.
– Jú, tað er rætt, at fólk undan bygdaráðsvalinum høvdu ymsar meiningar, um tað nú er rætt at gera nýggjan fótbóltsvøll á Eiði, tí fótbóltsvøllur er í Steymnesi, har EB/Streymur spælir heimadystirnar. Summi fólk halda, at nýggja økið á Eiði kann tí brúkast til annað endamál. Annars kann eg siga, at EB sum fótbóltsfelag er ikki limur í Fótbóltssambandinum, men tað er EB/Streymur sjálvandi. EB er eitt hondbóltsfelag, sigur Sunnuvá at enda.
Roknað verður við, at økið niðri í Hólmanum, sum er mórudíki og einar átta metrar djúpt í støðum, verður liðugt planerað um tvær tríggjar vikur. Nýtt bygdarráð er valt á Eiði, og spennandi verður at frætta, hvat tey ætla við nýggja økinum niðri í Hólmanum. Eingin ivi er um, at fótbóltsvøllur kemur á Eiði, tí hetta er ynski frá nógvum fólki í bygdini.
Tað er eisini mín vón, at hondbólturin á Eiði fær góðan byr, tí hondbólturin hevur djúpar røtur í bygdini, og ítróttahøllina hava tey góða. Vit hava øll brúk fyri EB í føroysku hondbóltsfamiljuni.
Uppískoytið
Eftir at greinin er skrivað, havi eg fingið at vita eitt sindur meira um móruøkið, har tey fylla grót og planera til møguligan fótbóltsvøll ella kanska okkurt heilt annað. Økið, sum verður fylt, verður kallað niðri í Hólmanum ella Heimaravatn. Heimaravatn var eitt lítið vatn áður, men um leið undir fyrra heimsbardaga var kanal skotin ímillum Niðara vatn og Heimaravatn, so at Heimaravatn tornaði, og lendið kundi brúkast at dyrka jørð til jarðarbrúk.
Kanalin fekk navnið Skorakanalin eftir manninum, sum skeyt kanalina ígjøgnum. Har maðurin búði var kallað í Skorini. Fyrst í 1960-árunum vóru fleiri ætlanir at gera fótbóltsvøll og harvið eisini hondbóltsvøll í Hólmanum. Fólk frá Eiðis Bóltfelag fóru til eigararnar at biðja um økið til vøll, men eigararnir vóru nógvir og stykkini smá, so hetta var lættari sagt enn gjørt.
EB fekk játtandi svar frá nøkrum eigarum, men ikki frá øðrum eigarum. Tí fekk felagið bara nóg mikið av øki til hondbóltsvøll, men tá ið ætlanin var at gera fótbóltsvøll í Hólmanum, var ætlanin slept. Farið var tí oman á Mølina at gera vøllin longri og breiðari. Arbeiðið varð gjørt sum “pligtarbeiði” av EB fólki. Og fótbóltsvøllurin í fullari fótbóltslongd og breidd varð tikin í nýtslu 17. september 1967. So tað tók langa tíð hjá eiðisfólki at fáa góðtiknan fótbóltsvøll niðri á Mølini og harvið í bygdini. Hetta var so seinasta greinin um 100 ára føðingardagin hjá Eiðis Bóltfelag. (Vagnur Michlelsen)


text:
Sum siðvenja er, verður farið í Nólsoyar kirkju seinasta skúladagin fyri jól.
Góðu næmingar og foreldur/avvarandi!
Tykkum kunnugt, er ætlanin at fara til Havnar í morgin (mikudagin 17. des. 2014).
Vit møta sum vant í skúlanum.
Kl. 08:20 verður farið til Havnar
kl. 09:15 eru vit boðin á Tjóðpallin at hyggja at leiki, ið frískúlin í Havn framførðir.
kl. 10:00 fara vit á Reyða kross – næmingarnir kunnu taka við sær kr. 30,- í part.
kl. 11:00 fara vit at skoyta
kl. 12:30 koma vit út aftur til Nólsoyar
…minnist til góðan matpakka/vatndunk og minnist til at lata tykkum í heit klæði. Havið í huga, at á skoytubreytini kann verða vátt 🙂
Góðu nólsoyingar!
Jólahaldið í skúlanum byrjar kl. 16 leygardagin 13/12.
Verið vælkomin 🙂
Skipanin við mánaðarkortunum er henda:
Tit fara á Farstøðina í Havn. Upplýst verður navn á næmingi og føðingardagur. Goldnar verða kr. 500,-. Av hesum peningi fáa tit kr 450,- aftur frá Tórshavnar kommunu, um tit bera teimum (Mentamáladeildini – Katrin Ellingsgaard) kvittanina. Kr. 50,- eru fyri plastkortið, ið Tórshavnar kommuna ikki afturrindar.
Við hesum gjaldið, hava tit goldið fyri tveir mánaðir. Fyrstu ferð tit aktivera kortið – umborð á Ternuni – fer teljarin í gongd og tit síggja hvussu nógvir dagar eru eftir á kortinum fyrra mánaðin. Leggið til merkis, at kortið telir bert fyri ein mánaða í senn, tó at tit hava goldið fyri tveir mánaðir.
Tá ið fyrri mánaðurin “er uppi”, byrjar kortið at telja aftur, tá ið kortið aftur verður nýtt. T.v.s., at um fyrri mánaðurin endar upp undir frídagar, er ikki neyðugt at aktivera seinna mánaðin fyrr enn tit aftur fara at ferðast.
Eru spurningar, kunnu tit ringja til fyrstalæraran, ella venda tykkum til annaðhvørt Strandferðsluna ella Mentamáladeildina í Tórshavnar kommunu.
Hesar vikur undan jólaguðstænastuni venja vit afturvendandi sálmarnar/sangirnar:
Føgur er foldin
Nú birtast túsund jólaljós
Eitt fjós og ein krubba
Gleðilig jól
…og vit halda fast í traditiónini í Nólsoy, eisini at syngja “Julen har bragt velsignet bud”.
Góðu næmingar og foreldur!
Við hesum verður heitt á tykkum at eftirkanna, at samsvar er millum tað tit gjalda og dagatalið SSL setir á kortið.
Orsøkin er, at eg havi fingið fráboðan, at okkurt kort vísir “30 dagar”, tó at goldið er fyri tveir mánaðir.
Næmingarnir fingu fríggjadagin bræv um skipanina við mánaðarkortum. Í stuttum kann sigast, at tit skulu inn á Farstøðina at rinda fyri tveir mánaðir – fyri síðani at fáa pengarnar aftur frá kommununi.
Mánaðarkortini “gingu út” í gjár, talan er tí um at gjalda fyri desember í ár og fyri januar 2015.
Í skúlanum eru nøkur eintøk eftir av “Mín jólabók 2014”. So tey fyrstu, ið skunda sær at fara á slóðina at gjalda, kunnu ringja til fyrstalæraran at heinta bókina 🙂
Týsdagarnar 2., 9. og 16. des. eru børnini í skúlabólkinum
boðin í skúlan kl. 9 til 11:30.


text:
Líknandi greinar
Ægir Føroyskt junior met í 4×200 metur frí í stórum stíli
Ægir slóð Føroyska juniormetið við heili 19 sekundum á FM 2018 í Páls høll ígjár. Gamla metið var 9:11.20, sum Ægir setti 9. november 2017, so svomu okkara ungu svimjarar 4×200 metur frí við tíðini 8:52.91 og setti enn eitt flott Føroyskt junior met. Teir sum svomu í finaluni vóru Rókur Trygvason, Martin V. Sivertsen, Les meira…
ÍF vann avgerandi settið 15-12
Eftir eina katastofu byrjan uppá fimta settið, har Mjølnir var aftanfyri 9-0 tók Mjølnir seg saman og teir fingu oda seg nærri og nærri ÍF, men tapti settið 15-12, sera gott komi aftur, men Mjølnir tapti fyrra finaludystin 3-2. Leygardagin verður seinnu finaludysturin leiktir og tá vera væntandi hópin av Klaksvíkingur í Stórhøllini á Hálsi, Les meira…
Radarin 2. mai 2018!
Løgtingsins Umboðsmaður (LUM) heldur fast við sína niðurstøðu frá desember 2014. Tað var ikki í tráð við lógina at flyta veiðiloyvið frá einum línuskipi á eitt skip, sum hevði verið ídnaðarskip. LUM staðfesti eisini, at avgerðin hjá Fiskimálaráðnum í mars 2015 ikki var í andsøgn við niðurstøðuna, tí talan var um flyting av veiðiloyvi frá Les meira…


text:
Vit hava saknað tey – Noora, Vilde, Eva, Sana, Chris og allar hinar hugtakandi leikararnar í SKAM. Nú kunnu tit, ið hava saknað tey, ella tit, ið ikki hava sæð SKAM, hittast í Norðurlandahúsinum, har sjóneykan verður sett á SKAM.
Leinki til tiltakið er her.
Norrøna Ungmannafelag Føroyar, Kringvarp Føroya og Norðurlandahúsið hava nevnliga sligið seg saman um at sýna allar fýra sesongirnar av SKAM sum maraton.
Vikuskiftið endar við eini SKAM-quiz, har vit kjósa Føroya størsta SKAM-nørd. Vinnarin fær tvær flogferðir til Noregs.
Skráin sær soleiðis út:


text:
Nevndin hevur seinastu tíðina arbeitt við at gera liðugt eitt uppskot til hoyringar um ein nýggjan bygnað av Føroya Pedagogfelag. Uppskotið til nýggjan bygnað byggir í høvuðsheitum á tað arbeiðið, sum bólkarnir løgdu fram fyri aðalfundinum í 2017, umframt greiningina av Føroya Pedagogfelag, sum Regin Berg hevur gjørt. Bólkarnir arbeiddu við evnunum: Limarøkt, sjónliggerðan av … Continue reading Uppskot til nýggjan bygnað í Pedagogfelagnum
Samrøður um námsfrøði
Komandi mánaðirnir verða "Samrøður um námsfrøði"-tiltøk á breddanum hjá nevndini hjá Føroya Pedagogfelag. Leisturin verður upplegg frá fakfólkum, sum vit síðani hava samrøður og kjak um. Endamálið við tiltøkunum er at styrkja okkara egnu fakligu førleikar og seta orð á okkara námsfrøðiliga yrki. Tankin um tiltøkini sprettir millum annað úr fakliga bólkaarbeiðnum um hvussu vit … Continue reading Samrøður um námsfrøði
Landsleiðaradagur 2018
7. septembur verður landsleiðaradagur í Norðurlandahúsinum hjá Føroya Pedagogfelag. Á skránni verða fyrilestrar um ymisk viðkomandi evni fyri leiðarar á námsfrøðiliga økinum. Katrin Kallsberg, lækni og politikari, fer at tosa um djúptøkið arbeiði, ella "deep work", Maibritt Højgaard organisatiónssálarfrøðingur, tosar um relatiónir, og tað at koma aftur til røturnar og Marna Jacobsen,, forkvinna í Demokratia og … Continue reading Landsleiðaradagur 2018
Námsfrøðiliga læruætlanin eftirmett í Danmark
Í farnu viku vóru umboð fyri leiðararáðið hjá Føroya Pedagogfelag á ráðstevnu í Keypmannahavn um “den styrkede pædagogiske læreplan”. Barna- og Socialministeriet skipaðu fyri fakdegi við endamálinum at miðla og geva íblástur úr nýggju eftirmettu donsku námsfrøðiligu læruætlanini til praktiskt arbeiði á stovnum. Fyrsta læruætlanin kom út í 2004, og nú var tíðin búgvin at … Continue reading Námsfrøðiliga læruætlanin eftirmett í Danmark


text:
Orð og lag:
Holgar Jacobsen
Tá ið fjáltur er á sálum
og eitt duldarljóð so hvølt.
Er tú tá eitt skuggatám.
Tá ið hurðar latast aftur
kenslan rystir í tín heim
er tað tá títt kensluspæl.
Yvir heimin streymar luftin
gevur mátt í hvørja gøgn.
Tó er tú eitt skuggatám.
Inn hon kemur ”er tú Eros”
kendur máttur kemur frámm
er tað tá títt lagnuspæl.
Niðurlag
Tað var tú ið søkti vandan
var á myrkurs dreymaferð
trælur tín í hafti handa
sá ei lysing fyri stavn
Verða varðar tínir vardir
her í verðøld trúgv tí ei.
Tú er bert eitt skuggatám.
Hvat í eftirtíðin metir
tú kanst neyvan líta á
men í kvøld er alt so fjalt.
Orð og lag:
Holgar Jacobsen
Har tú stendur framman styrisvøl
Og hyggur fram um stavn
Tað tykist sum tú leitar tær í havn
Men hvar eru tíni virði
og hvar er tín kabal
Tú spyrjandi har stendur
Og knýtur saman hendur
um tey virði ið tú eigur
Vilja hjálpa tær á mál
Nú tú lítur á ta farnu tíð
Og alt tað tú fekk gjørt
Tú í hugaheimi heldur verða stórt
Men hvar eru tó tey virði
ið trælbinda títt mál
Tú spyrjandi har stendur
Og knýtir saman hendur
Um tey virði ið tú eigur
vilja hjálpa tær á mál
Er nú sessur tín á tromuni títt mál
Eg trúgvi ei -eg trúgvi ei
er tín hugsjón sokkin langt
av lívsins leið
Tú trýrt tí ei-tú trýrt tí ei
Er nú mammon vorðin kongur tín
er lívsleið tín so trygg
men hvat hjálpir hetta tíni stirdu sál
Tí undir høvdapútu lívsins
Ein bankabók so stór
tú spyrjandi tá stendur
Og rættir upp tær hendur
Um tey jarðarinar virði
Vilja hjálpa tær á mál
Orð og lag:
Holgar Jacobsen
Vit líta fjallatindar á
og spegilsblanka hav
Og gleðast yvir skapanarverk
ið Harrin okkum gav
Ùr fjarðum londum flytifuglar
koma langa leið
yvir havið tey finna sær heim
Hygg líðirnar so grønar
himnaloftið vakurt blátt
Ein angi er av gróðri
og ein sól av himni hátt
Og fólkið kemur søkjandi
sum fuglurin á ferð
Yvir havið tey finna sær heim
Vit eru mannabørn eg og tú
Hvør ert tú,og hvør eri eg
Er eitt havdýpi millum her
Tað er tó bara okkara verð
Er menniskjan ov torskild
ella verðin alt ov stór
Vit stemba eftir ókendum
og syngja ei í kór
Men náa vit tó nakað
lagnan er so kensluleys
Yvir havið tey leita sær heim.
Orð og lag:
Holgar Jacobsen
Sveima gjøgnum djúpan dal
eina tú og eg
veðrið er so fagurt, eg veit tú elskar meg
fuglurin reiðrast her skamt okkum frá
hygg síggj mín góða ja luftin er blá
Eymliga eg kíni tær
taki væl í teg
hesa stillu løtu eg veit tú elskar meg
tankarnir sveima og lyndi lætt er
best tú av øllum er í hesu verð
Dimmi skjótt vil leggja seg
yvir grønu ong
enn vit bæði drála tó, heimleiðin er long
kyss meg mín góða halt hond fast í meg
tá altíð ja altíð eg vil elska teg
Orð og lag:
Holgar Jacobsen
Viðmerking: Tekstrin er skrivaður við íblástri av veruligari hending í Sørvági fyri árum síðani.
Og lagnunnar býli so tómt og kalt stendur tú
rópan av ræðslu var aðalmáli títt
múrar í fjaldu tín skaðandi serk
deyðaangist í dreiv út títt skakandi verk.
Og lagnunnar býli ei altíð so tómt sum nú
synir og døtur burturoyddi tú
eingin teg kendi, føldu bert tín mátt
neistan har tú kveikti, birti stóran brand.
Og lagnunnar býli vit síggja ikki meira teg
farin í vindin og ond tín helst sama veg
eingin enn teg kennir, vit leggja neyvan í
deyðseingil í fjalir, goymur helst teg
Orð:
Bubbi Morthens
Lag: Martin Hoffman
Týtt: Holgar Jacobsen
Millun jóla og nýár á kolsvørtu niðu
kuldi og óveður var har á leið
Syneta var skipi í rak móti landi
við brotnum róðri og ongari kraft
Við eysturstrondina stóðu og stærdu
hjálparleysir á vanlukkustund
rokstormur hoyrdist í fjøllinum tala
og bønin kvaldist av myrkari mátt
niðurlag
Djúpt á fjarðarbotni sóðu teir ljósini lysa
ljós í komu bygdini frá
umsíðir tey hvurvu í rokinum mikla
og vón um bjarging svann burtur tá
Hesa nátt skipi á Skrúður rendi
ótti og maktloysi tóku alt vald
í bátarnar komu teir kaldir og troyttir
tó aldan var náðisleys tók alla vón
Ì havsins bylgju Harrin mín góði
druknaðu mennirnir ein eftir ein
himmal og hav tyktist saman renna
teirra sísti teinur var rógvin tað nátt
niðurlag
Við leiting lík funnust men fimm enn íresta
í fjóruni aldan bar tey á land
til hús á børu bornir vóru
við blánandi liti eftir havsins koss
Um tú siglir um summari vinur
og sær við Skrúðin brimbardu sker
minnist tá teir í lívi her mistu
og teir fimm í ikki komu á land
Orð og lag:
Holgar Jacobsen
Hon kemur smæðin fram á gólvið
tekur sín fyrsta dans
mangir hyggja eftir henni
ynskja sær sama kjans
Sjálvt um skymligt er í stovu
royktám skuggar okkar sjón
Hon dansar løtt og kát er fegin
Hesa dimmu nátt
Hvør mann sleppa heim við henni
hvør man fáa tað gott
Sjálvt um skymligt er í stovu
royktám skuggar okkar sjón
Hon er nútíðarinar Cleopatra
í trælbindur og niðurleggur sinn
Hon er framtíðarinar Primadonna
so von og vøkur okkar hvørvisjón
Brátt so tónleikurin tagnar
gólvið verður tómt
Man hon út á geilar reika?
Og hvør man sleppa við
Sjálvt um skymligt er í stovu
royktám skuggar okkar sjón
Hon er nútíðarinar Cleopatra
í trælbindur og niðurleggur sinn
Hon er framtíðarinar Primadonna
so von og vøkur okkar hvørvisjón
Orð og lag:
Holgar Jacobsen
Óðveður dukar so hart á mín rút
Trong er mín stova og eg noyðist út
Vindarnir blæsa av høgættar leið
Tað er kalt har sum teir koma frá
Andana veikleiki er nú á mær
royni at fjala so eingi tað sær
innan er sálin eitt innantómt hol
er ein meining hvar kemur hon frá
Syng góða syng ein sang fyri mær
Syng mær um eydnu og ljós
Eg ei eri mentur-nú alt tykist svart
Verð verja mín á myrku nátt
Hvat eg enn royni eg fái ei frið
har tað er fløvi eg gangi framvið
daprastu skuggar nú løgdust á meg
Eg spyrji men fái ei svar
Hvar er tann leistur í loysa meg kann
bara eg visti eg fór vegin fram
Høgættarvindar av fjarari leið
Tað er kalt har í teir koma frá
VIDEO
Orð og lag:
Holgar Jacobsen
Her á lívsins útegg standi
skimist út í tóman heim
Hoyri ljóð frá duldum fetum
vil ein fjandi sleppa inn
Var mítt hugflog kveikt av ímynd
er mær songin trong og vát
Dreymar vitja meg á niðu
vilja ræðslugera lív
Men eg sløkki smáar eldar
ið sum devlar reika runt
vil ein sól mær glæmu senda
køva teir so alt gerst kvirt
Tá eg vakni ofta hugsi
hvat er hetta fyri lív
Kanska betri var at sova
hvíla kaldur undir mold
VIDEO
Orð og lag:
Holgar Jacobsen
Viðmerking: Yrktur 2. juni 2014.
Beiskt eg sakni sáran, hørð er lívsins gongd
likamið so stirnað, verður lagt í mold
ætt um ætt at fella jarðarklótu frá
vita ei hvør næstur stendur
gravarbakka á.
Ofta máttleys spyrja, hví skal vera so
svarið er sjálvt lívið, tí komu vit á fold
føðast til at doyggja, tað er lívsins bland
vónandi ein fagran dag
vit síggja annað land.
Vónin er ein neisti, uggar stirdu sál
spurningin til svarið? Rukku vit á mál
hvar er hetta málið, er tað kanska til?
Deyðin tevjar slevjandi
so tætt við tína lið.
VIDEO


text:
Í februar mánað í ár gjørdu KSS (Klaksvíkar Sleipistøð) og Faroe Origin sáttmála um 10 og 15 ára klassing av fýra av teirra trolarum. Talan var um trolararnar Bak og Stelk, ið vóru umvældir fyri summarfrítíðina og Falk og Heyk ið vóru liðugt umvældir ávíkavist í oktober og november.
Ingi Hansen, reiðari sigur: «at samstarvið við KSS hevur verið fyrimyndarligt og arbeiðið er væl úr hondum greitt og allar tíðarætlanir hava hildið»
Stelkur og Bakur hava fingið 15 ára klassing og Heykur og Falkur 10 ára klassing. Klassingarnar umfata yvirháling av høvuðsmotorum og øllum hjálpimotorum, umvæling av tangum, tjúgdarmátingar, ymiskt stál og mekaniskt arbeiði, umframt botnmáling, skift zink og annað málinga-arbeiðið.
Frimodt Rasmussen, stjóri «Tað hevur bæði verið hugaligt og læruríkt at samstarva við Faroe Origin, tí reiðaríið longu í byrjanini vísti eina professionalismu og vistu hvat teir vildu hava.
KSS hevur eisini gjørt brúk av tænastum frá øðrum føroyskum undirveitarum, eitt nú Elektrikkarin, NauCon, Frost, eConsult.
Frimodt Rasmussen, stjóri: «Vit á KSS fegnast um at veita Faroe Origin og øðrum reiðaríum, skipatænastur á høgum støði til kappingarførar prísir við føroyskari arbeiðsmegi
KSS (Klaksvíkar Sleipistøð) hevur sum aðalmál, við sínum 65 starvsfólkum, at veita betri tænastur innan skipaumvælingar, motorservice og dekksmaskinarí.
KSS hevur eina stóra eykalutagoymslu og umboðar m.a. MaK / Caterpillar motorar og Ibercisa dekksmaskinarí.


text:
Vælverudepil í Svimjihøllini
Vælverudepil í Klaksvíkar svimjihøll
Svimjihøllin er millum best umtóktu og best vitjaðu støðini í allari kommununi, og við nýggja vælverudeplinum verður tilboðið í Svimjihøllini uppaftur betri og fjølbroyttari.
Vælverudepilin er staðsettur í sunnara enda av bygninginum og fevnir um dampbað, infrareyða saunu, stórt gosbað og uttandura hitapottar umframt ísbað og nýggj brúsurúm.
Kostnaðarætlan: 3 mió. kr.
Tíðarætlan: Vælverudepilin verður eftir ætlan tikin í nýtslu á sumri 2018
Meira um vælverudepilin:
Vælveruøki í svimjihøllini ávegis
Gosbað til eitt heilt fótbóltslið


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Skeið í enskum máli til ferðavinnuna
06.08.2018
Í heyst skipar Miðnám í Vestmanna fyri førleikamennandi skeiði í enskum máli til ferðavinnuna. Skeiðið er ætlað teimum, sum arbeiða innan vinnuna, ella á annan hátt eru knýtt at ferðavinnuni.
Endamálið við skeiðnum er at veita grundleggjandi førleikar, so tey lesandi á greiðan hátt kunnu samskifta við ferðafólk og samstarvsfelagar innan ferðavinnuna umframt at menna orðatilfeingið í enskum máli, sum serliga hevur týdning í ferðavinnuhøpi. Á skeiðið verður dentur á, at tey lesandi loysa og lata inn smærri sjálvstøðugar uppgávur og venja framløgur við grundarlagi í ferðavinnuni.
Skeiðið byrjar tann 29. august við ástøðiligari undirvísing og endar um miðjan desember við próvtøku. Undirvíst verður hvørt mikukvøld kl. 18.00 - 21.15, og luttakararnir hava møtiskyldu til undirvísingina.
Treytin fyri upptøku er, at umsøkjari hevur staðið enskt á B-stigi í gymnasialu miðnámsskipanini. Í ávísum føri kann umsøkjari tó verða tikin inn, um hann á annan hátt kann prógva líknandi førleika í enskum máli.
Kostnaður fyri skeiðið er kr. 600 fyri hvønn umframt keyp av bók til undirvísingina. Undirvísari er Rannvá Mortansdóttir, miðnámslærari í enskum.
Umsóknarblaðið er talgilt, og er at finna á hesi leinkju: www.innskriving.fo. Har verður skjalið útfylt og sent saman við neyðugum fylgiskjølum. Umsóknarfreistin er 20. august kl. 12. Nærri upplýsingar um skeiðið fáast við at venda sær til Anniku L. Black, samskipara, alb@miv.fo.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Forsíðarss
Fyri at fyribyrgja vindskaðar, nú veturin stendur fyri durum,
heitir brunaumsjónarmaðurin á borgararnar um
at tryggja leysar lutir, sum eru uttandura, og at taka leysar lutir inn,
so teir ikki fúka í vindinum og gera skaða.
26. Mai 2006
Røktarheim
Almenna- og Heilsumálaráðið hevur boðað Vestmanna Kommunu frá, at ráðið vil stuðla ætlanini hjá kommununi at byggja røktarheim í bygdini. Stuðulin er 12 mill. til byggingina av heiminum. Tað verða 24 pláss tøk á heiminum, sum eftir ætlan skal byggjast á Follendi. Vestmanna Kommuna
26. Mai 2006
Líkbilur
Frá í heyst av, verður líkbilur tøkur í Vestmanna, Kvívík, Sandavági og Miðvági. Bygdarráðini í hesum bygdum eru samdar um, at tær skulu felags verða um at veita hesa tænastu í bygdum teirra. Bilur er bílagdur úr Íslandi og verður hesin nú gjørdur klárur
22. Mai 2006
Bátastevnan 2006
Í sera vánaligum líkindum, varð Bátastevnan 2006 hildin í Vestmanna um vikuskifti. Men hetta forðaði ikki bátaeigarum og øðrum áhugaðum í at luttaka í stevnuni í ár. Hetta eru óivað greið tekin um, at fólk vilja hava tiltakið at verða verandi ár eftir
18. Mai 2006
Bátastevnan 2006
Fyrireikingarnar til bátastevnuna 2006 eru nú komnar væl áleiðis. Ein liður í hesum fyrireikingar-arbeiði hevur verið, at leggja bátabrúgvar út frá atløgusíðuni við bryggjuna. Hetta fyri at gera tað lættari, tryggari og smidligari at koma og fara frá bátunum. Í ár verða viðurskiftini viðvíkjandi landstreymi
18. Mai 2006
Fráboðan frá IRF
Eingin innsavning av húsarhaldsruski frá og við 12. til 25. juni! Sí tíðindaskriv frá IRF.
01. Mai 2006
Størv
Vestmanna Kommuna søkir í hesum døgum, eftir fólki til røkt av skúlanum og ítróttarhøllini. Eisini verður eitt nýtt starv sett, sum í høvuðsheitinum er at taka sær av øðrum ognum hjá Kommununi, umframt at røkja grøn økir í bygdini. Starvslýsing
04. Apr 2006
Umsjónarmaður
Vestmanna Kommuna hevur gjørt av, at seta Jóan Jakku Vørmadal í starvið sum umsjónarmann, fyri Jóan paula Wilhelmsen, sum fyrr í ár segði seg úr starvi. Jóan Jakku Vørmadal er útbúgvin húsasmiður og skipsførari, og starvast í løtuni hjá Skipafelagnum. Hann byrjar í
04. Apr 2006
Bingjupláss
Vegna trupulleikar við brenningini hjá IRF, er Vestmanna Kommuna noydd til at steingja bingjuplássið alla hesa vikuna fyribils, tí at bingjurnar verða ikki tømdar sum er. Ikki er greitt í løtuni, nær viðurskiftini verða reglulig aftur. Fólk verða tí
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Silda- og svartkjaftakanningar lidnar
Kanningin er skipað sum altjóða felagskanning undir ICES, har Føroyar luttaka saman við Noregi, Íslandi, Danmark og Russlandi.
Magnus Heinason kom týsdagin aftur av silda- og svartkjaftakanningum norðan fyri Føroyar. Nakað tað sama var skrásett av norðhavssild sum í fjør, meðan nøgdin av svartkjafti var nakað minni í ár. Tað sigur Havstovan.
Havstovan sigur, at kanningarúrslitini frá ári til ár kunnu ikki beinleiðis sammetast, tí kanningarnar verða ikki altíð gjørdar í somu økjum.
Sum heild stóð sildin javnt spjødd norðan fyri Føroyar, men minni var at síggja suður móti Íslandsrygginum og føroyska landgrunninum, og eystur móti sjómarkinum.
Tað er framvegis í høvuðsheitum stór og gomul sild, sum stendur í hesum økinum, men í ár sást eisini nógv av fimm ára gamlari sild, serliga í landnyrðingspartinum av kanningarøkinum.
Svartkjaftur var at síggja upp at føroyska landgrunninum, á og móti Íslandsrygginum og eystan fyri 3°V. Útbreiðslan í ár er heldur øðrvísi enn undanfarnu 3 til 4 árini, tá svartkjaftur hevur verið at sæð í mestsum øllum føroyska kanningarøkinum.
Kanningin er skipað sum altjóða felagskanning undir ICES, har Føroyar luttaka saman við Noregi, Íslandi, Danmark og Russlandi. Hini skipini eru framvegis í gongd við at kanna havøkini norðan fyri okkum.
Samlaða nøgdin av norðhavssild, har tølini frá øllum rannsóknarskipunum verða við, verður roknað á fundi um hálvan juni.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
Norðingur kemur á Kollafjørð fyrrapartin
vinna12-10-2018 - 09:15 - Jóanis Nielsen
Norðingur fór at sigla inn av sildafeltinum norðanfyri tíðliga í gjár, teir hava 500 tons av sild, sum teir skulu landa í Kollafirði, Norðingur verður á Kollafirði fyrrapartin í dag, teir sleppa at landa beinanvegin teir koma á Kollafjørð.
Vit á JN.fo tosaðu umborð á Norðing á midnátt, tá var veðrið ófantaligt, so teir sigldu spakuliga suðureftir. men teir roknaðu við, at teir blivu á Kollafirði um middagin í dag.
Norðingur hevur roynt í føroyskum sjógvi - á umleið 64,3N og 5,5V.
Teir fara aftur á sildaveiðu, tá ið liðugt er at landa.


text:
Fólkaheilsukanning 2017
Fólkaheilsuráðið hevur síðan 2002 staðið fyri árligum Gallupkanningum av fólkaheilsuni hjá føroyingum, har umleið 550 fólk verða spurd um heilsueyðkenni og heilsuvanar. Kanningin í 2017 vísir hesi eyðkenni:
Royking:
Kanningin, sum var í september mánaði í ár, staðfestir, at roykingin hjá teimum vaksnu fall úr 28% niður í 22%. Umleið fimtihvør føroyingur eldri enn 18 ár roykir hvønn dag, svarandi til 22% dagligir roykjarar; í fjør vóru vit uppi á 28% dagligir roykjarar. Flestu roykjarar eru í aldursbólkinum 25-39 ár. 27% av føroyingum eldri enn 18 ár siga seg roykja av og á. Hetta er minni enn í 2003 (41%). Talan er her um eitt støðugt fall síðan 2003. Av teimum sum roykja av og á ella meira eru 2/3 sum roykja hvønn dag.
Rørsla:
Føroyingar røra seg ov lítið, og bert 22% røra seg í mun til tilmælini frá WHO. 10% av øllum føroyingum røra seg als ikki og eru tí í álvarsligum vanda fyri sjúkum, sum kropsligt óvirkni hevur við sær. Fleiri menn enn kvinnur røra seg í mun til altjóða tilmælini. 16% av føroyingum eldri enn 18 ár eru slett ikki regluliga kropsliga virknir, og hetta er minni enn í 2005 (28%).
Kostur:
Føroyingar eta frukt, grønmeti og fisk í somu nøgdum sum í 2003. Í mun til altjóða tilmæli eta umleið 90% av føroyingum nokk av fiski, men ov fá eta nóg mikið av grønmeti og frukt (ca. 50%).
Sjálvsmett heilsustøða:
Í mun til sjálvsmetta heilsustøðu, liggja føroyingar á sama stigi sum í 2014, men gleðiligt er, at tey ungu í 2017 meta seg at hava munandi betri heilsu, enn seinastu 3 árini. Tað er ein tendensur, at fólk í Vágunum meta seg at hava verri heilsu enn aðrastaðnis í landinum, meðan tey í Suðursteymoy meta seg hava bestu heilsuna.
Yvirvekt:
Føroyingar viga ov nógv. Meira enn helvtin av føroyingum viga ov nógv, og fimtihvør kann bólkast at vera tað, vit kalla feitur. Síðan 2003 er talið á feitum føroyingum næstan tvífaldað. Samstundis er ein tendensur til, at færri við normalari vekt eru í dag enn í 2003. Nógv fleiri kvinnur í Føroyum viga normalt, og nógv fleiri menn eru í bólkinum við yvirvekt og fiti. M.a. kann nevnast, at bert triðihvør maður í Føroyum vigar normalt. Tað eru serstakliga menn yvir 25 ár, sum viga ov nógv og eru í vanda fyri lívstílssjúkum, ið eru knýttar at yvirvekt.
Nýtsla av skíggjum:
Umleið helvtin av føroyingum nýta skíggjar meira enn 3 tímar dagliga í sambandi við sítt arbeiði. Á arbeiðsplássinum brúka menn skíggjar meira, enn kvinnur gera. Skíggjanýtslan á arbeiðsplássinum er størst hjá teimum 25-59 ára gomlu. Tríggir út av fýra føroyingum nýta skíggjar meira enn 3 tímar dagliga í frítíðini. Fjórðihvør í aldurbólkinum 15-24 ár brúka skíggjar meira enn 5 tímar dagliga í frítíðini. Samanumtikið eru hesi tøl alt ov høg og hanga ivaleyst saman við manglandi rørslu og yvirvekt.
Samband: Magni Mohr, formaður í Fólkaheilsuráðnum, telefon: 292270.
FHR_Gallup-kanning_sep2017 end (2).pdf Gallupkanning september 2017


text:
Eirikur Lindenskov 12.06.2018 (17:31)
Nýggi stjórin er úr Moss í Noreg
Í sambandi við at Gunn Hernes er vorðin stjóri í Norðurlandahúsinum, verður almenn móttøka í Norðurlandahúsinum fríggjadagin 15. juni kl. 16.00
Gunn Hernes er úr Moss í Noregi og er útbúgvin innan mentanarfyrisiting. Hon hevur m. a. arbeitt sum mentanarráðgevi í Bergen Kommunu, verkætlanarleiðari fyri palllist og tónleik, og hon hevur eitt stórt altjóða netverk.
Til móttøkuna fer Joanna Johansen at bjóða Gunn Hernes vælkomnari vegna stýrið í Norðurlandahúsinum. Síðani fer Gunn m.a. at siga frá Heystskránni og at presentera føroysku tilnevningina til Tónlistavirðisløn Norðurlandaráðsins, nýskapandi bólkin Hamferð.
– Kom framvið og heilsa upp á Gunn, fá eitt prát og okkurt gott til góman frá Smakka afturvið, skrivar Norðurlandahúsið.
Í sambandi við móttøkuna letur Summarframsýningin 2018 upp. Framsýningin hevur heitið »VATN – Norðurlendsk Salón«, og listafólkini eru norðurlendsk og baltisk, skrivar Norðurlandahúsið.
Veitst tú eina góða søgu? Skriva til okkara á
red(at)in.fo
Les ella lýs í Lýsingartorginum – trýst her


text:
Blái Krossur Føroya og Blákrossheimið tóku mikudagin 10. oktober lut í tiltaki í Østrøm, sum Sinnisbati skipaði fyri í sambandi við, at dagurin var altjóða sálarheilsudagur.
Thorvald Danielsen, sálarfrøðingur á Blákrossheiminum, hevði framløgu ...
Ver virkin saman við øðrum við ymsum, sum gevur meining fyri teg. Hetta er boðskapurin handan ‘ABC fyri sálarliga heilsu’ verkætlanina, ið Blái Krossur Føroya er ein partur av.
Fólkaheilsuráði, saman við øðrum samstarvsfeløgunum, seta...
Leygardagin hava allir handlar í Runavíkarøkinum og Klaksvíksøkinum leingi opið.
Blákrossbúðin í Saltangará hevur eisini leingi opið henda dagin. Umframt vanligu Blákrossbúðina, hava vit eisini opið í hølunum, sum vit leiga í hjá Hæddini.
In...
Sirið Stenberg helt setanarrøðuna, tá evnisdagurin 'Tosa við meg, ikki um meg!' var á skránni í síðstu viku.
'Vit mugu eisini megna at venda átøkum móti nógv størri og meira fyribyrging, tí vit eru ofta ov sein at seta inn. Átøkini mugu venda s...
Týsdagin hoyrdu fleiri enn 150 luttakarar Frid A. Hansen tosa á evnisdegi, sum Blái Krossur Føroya skipaði fyri. Dagurin, ið hevði heitið 'Tosa við meg, ikki um meg!', eydnaðist sera væl.
Norski sálafrøðingurin tosaði útfrá orðingini: 'Børn og ...
Spennandi evnisdagurin við Frid A. Hansen, sum verður í Norðurlandahúsinum 4. september, nærkast í hvørjum. Seinasta freist at melda til er hósdagin 30. august.
Evnisdagurin kallast ‘Tosa við meg, ikki um meg!‘, og viðurkendi norski sálarfrøðin...
Alisa Hammer og Lív Justinussen frá Bláa Krossi Føroya og Leivur á Lakjuni frá Blákrossheiminum høvdu seinnapartin hósdagin framløgur á NRS Rúsevnisseminar, sum Fólkaheilsuráðið er vertur fyri.
Framløgan hjá Alisu Hammer, fyribyrgingarleiðara, ...
BUBU skipar í hesum døgum fyri einum átakið, har hann súkklar, saman við føroyingum, runt Føroyar, fyri at savna inn pening fyri børn í Føroym.
Fríggjadagin 17. august, fer hann at súkkla frá Strondum til Runavíkar, og so víðari til Leirvíkar.
...
Føroyskt átak, við føroyingum, kring um í Føroyum á súkklu, og við smáum konsertum við føroyskum sangum. Hetta eru eyðkennini fyri nýggjastu verkætlanina hjá Klovninum BUBU, sum saman við fleiri fara at súkkla kring um í Føroyum, fyri at savna inn...
Á síðuni www.livlivid.fo/foreldur, ið Blái Krossur útgav fyrr í ár, finnast nógv góð ráð til foreldur og onnur um hvussu man tosar við síni børn um rúsdrekka og rúsevnir. Har finnast ráð til hvussu man byrjar samtaluna, hvat man skal fyrireika seg...


text:
H-bygningurin reistur
vinna21-09-2018 - 17:56 - Jóanis Nielsen
LV skrivar:
Í fagrasta veðri seinnapartin í dag var reisigildi hildið í nýggja H-bygninginum til Landsjúkrahúsið. Nýggi bygningurin er stórur eftir føroyskum mátistokki, og verður ein bæði týðandi og sjónskur partur av býarmyndini í høvuðsstaðnum. Talan er um ein bygning við serstakari innrætting, ið ger tað møguligt at savna nógv virksemi hjá Landssjúkrahúsinum undir sama taki.
Hátíðarhaldið seinnapartin í dag, sum fyrst og fremst varð hildið fyri arbeiðsfólkunum á byggiplássinum, byrjaði við, at Eyðun Petersen, byggileiðari hjá Landsverki, bjóðaði vælkomin, og segði nøkur orð um bygningin og gongdina við stóru útbyggingini av Landssjúkrahúsinum.
- Hendan verkætlanin hevur verið í stoypiskeiini í eini 10 ár. Í 2015 varð so loksins spakin settur í, útgrevsturin kundi byrjað, og ferð kom á. Byggiarbeiðini byrjaðu í januar 2017, og avhendingin er sett at verða um árskiftið 2020/21. Sambært upprunasáttmálanum skuldi reisigildið haldast 21.desember 2018, men hyggja vit eftir tíðarætlanini, so eru vit eini 8-10 vikur framman fyri tíðarætlanina. Okkara vón er, at tað framhaldandi fer at hepnast at hava hesa framúr góðu gongd á arbeiðinum.
At enda takkaði Eyðun Petersen arbeiðsfólkunum, sum dagliga gera sítt til at arbeiðið gongur so væl, fyri teirra avrik í stóru og týdningarmiklu verkætlanini.
Síðani fingu Linn Mohr Augustinussen frá MT Højgaard, Árni Winther, arkitektur og Jóanis Erik Køtlum, sjúkrahússtjóri, orðið. Allir fegnaðust teir um gongdina, góða samstarvið, og um at vera við til at fáa hesa spennandi verkætlan til veruleika.
Nýggi sjúkrahúsbygningurin, sum í høvuðsheitum fer at hýsa psykiatriskum og medisinskum sjúklingum, eins og eini føði- og barnsburðardeild, verður ein sera framkomin bygningur. Sum nakað nýtt verða øll seingjarpláss í einastovum við baði og vesi. Granskingar vísa nevniliga, at einastovur hava nógvar ágóðar, og at sjúklingar tá koma skjótari fyri seg.
Kanningar vísa eisini, at sniðgeving av bygningum, har sjúklingar halda til, hevur ávirkan á, hvussu skjótt fólk koma seg eftir sjúkralegu. Bæði ljós, vinarligt umhvørvi, list og gott útsýni sigast at skunda undir grøðingina hjá sjúklingum og minka um nýtsluna av heilivági. Nýggi H-bygningurin er tillagaður hesar royndir.
Eisini hevur serligur dentur verið lagdur á at fáa ein orkusparandi bygning, har spillorkan verður endurnýtt, og hitin í sjónum nýttur umvegis hitapumpu.
H-bygningurin er umleið 14.500 fermetrar til støddar, og er partur av samlaðu játtanini til Landssjúkrahúsið á 652,6 milliónir krónur, harav 507,9 milliónir krónur eru til H-bygningin. Eftir ætlan verður klárt at flyta inn í nýggja bygningin í 2021.
Tak niður faldara um H-bygninginher


text:
Kom og ger summarfimleik frá 8. mai til og við 16. juni. Øll eru vælkomin. Einasta tú skal gera er at møta upp til fyrsta venjingartíma og hava kvittan við fyri at luttøkugjaldið er goldið. Luttøkugjaldið skal rindast á konto
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Menniskjan vil heldur líða enn at viðganga, at hon hevur skeivt"
Søren Kierkegaard


text:
« Aftur til yvirlit
Little Wing
Filmsvirðisløn Norðurlandaráðsins 2017 - Vinnarafilmur við vitjan av leikstjóra
Leikstjóri: Selma Vilhunen
Tyttö nimeltä Varpu hevjar upp stríðið hjá eini einligari mammu og dóttir hennara til eina alheims ævintýrasøgu mitt í avbjóðingunum í dagligdegnum. Filmurin er fyrsti spælifilmurin hjá leikstjóranum Selmu Vilhunen, hvørs stuttfilmur Pitääkö mun kaikki hoitaa? (Do I Have to Take Care of Everything?) varð tilnevndur til ein Oscar í 2014. Linnea Skog, sum einans var 12 ára gomul, tá filmurin varð tikin upp, gevur eitt útmerkað avrik í høvuðsleikinum sum dóttirin. Við síðuna av Linneu Skog, sendir Paule Vesala reina, kvinnuliga orku í leiklutinum sum mamman.


text:
Dánial lesur úr Jóh. og hugleiðir fyrst um bøn og tosar víðari um ávøkstur Heilaga Andans, sum fremur sítt verk í okkum. Síðani kemur Poul Færø við í sendingina, har samtalan fyrst heldur fram um Andans ávøkstur í okkum og fer síðani inn á virksama sinnalag Kristusar í okkum og tekur hugmyndina úr øllum fýra kapitlunum í Fillipibrævinum.
Vertur: Dánial á Dul Jacobsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Umhvørvisdálking við Karlamagnusarbreyt
Dan Klein --- 14.04.2018 - 10:38
Byggi- og umhvørvisdeildin hjá Tórshavnar kommunu fekk í síðstu viku fráboðan um, at órudd og skrell lá á einum felags øki við Karlamagnusarbreyt.
Talan er um eitt øki beint við síðuna av fótbóltsvøllinum, har nógv børn og ungdómar hava sína dagligu gongd.
Hetta er brot á Kunngerð nr. 147 um burturkast smb. § 10, ið áleggur øllum at nýta innsavningarskipanirnar hjá kommununi.
Karlamagnusarbreyt er eitt øki við nógvari nýbygging, og hevur kommunan í fleiri førum fingið fráboðan um órudd og burturkast í samband við byggivirksemið í økinum.
Tað er strangliga bannað at tveita burturkast burtur á henda hátt. Eigarar og arbeiðstakarar skulu nýta kommunualu avhendingarskipanina og lata burturkast inn til Endurnýtsluna á Hjalla.
Sí myndir av óruddinum.


text:
Nólsoy - mest av bólki 3 :)
Vit byrjaðu við at ganga upp í Skip, har bygdafólkið plagdi at goyma seg fyri sjórænarunum. Eitt sera gott goymistað, ið vit ikki megnaðu at finna. :D So vit mugu fara aftur ;)
Á veg til Jens Kjeld heilsaðu vit uppá lamuna. Hjá Jens Kjeld lærdu vit nógv um hvussu dálking ávirkar fuglin í Føroyum.
Vit ótu síðani matpakka í skúlanum og hugnaðu okkum har eina løtu.
Tíðin var so komin til tað mest spennandi - at keypa :D So var spæl og fótbóltur.
Ein sera góður og væleydnaður túrur við sera fittum børnum. :D
Evnisvika 2018
Vitjan á sjósavninum :)
Tá vit svóvu í skúlanum :D
Nordlinjen 2018
Bólkarnir práta við donsku næmingarnar á Google Hangouts.
Listaleypurin 2018
Í dag hava vit haft vitjan av Maju og Trine. Sera skeg at royna hip-hop☺
Fastalávint 2018
Felagsmynd av grýlunum í 5. flokki☺
Lesiløta
Vit lósu saman við okkara floksvini í 1. fl. hósmorgun 30/11.
Vinaflokkarnir 1. og 5. flokkur
Spæl í høllini. :D Fleiri myndir eru at finna undir 1.flokkur, myndir. :)
Mállærutalva
Arbeiða hugagóð við at finna, klippa og líma navnorð, sagnorð og lýsingarorð á sína talvu.
Útferð 2017
Í fagrasta veðri av Argjahamri til Kirkjubøar eftir varðum fram við Klingrutjørn, Ljósávatn og Porkerisvatn.
Standmyndaútferð
Mánadagin 19. juni vóru vit útferð í tveimum bólkum. Gul/grøn byrjaðu í Eysturbýnum og reyð/blá byrjaðu við Norðurlandahúsið. Vit hittust øll aftur í Grasagarði og fingu ís áðrenn leiðin gekk niðan aftur til Hoyvíkar.
Nakrar myndir afturat. :D
Kvøða við vinarflokkinum
Ein hugnalig løta í Miðhøll. Vit kvøða saman við vinarflokkinum og limir úr dansifelagnum í Havn leggja okkum lag á.
Vitjan umborð á Norrøni
Mánadagin 12. desembur vitjaði vit Norrøni. Vit høvdu ein hugnaligan dag - fingu rundvísing, pitsu og sodavatn og sluppu at spæla á spæliplássinum, sjálvt um aldursmarkið er 8 ár;-)
Standmyndatúr
Myndir frá 27. okt. tá ið reyði og blái bólkur vóru standmyndatúr í eysturbýnum.
Havnar kirkja og úti á Reyni
Mikudagin 26. okt. gingu vit oman í gomlu Havnina. Vit ótu matpakka í Mettustovu, og vitjaðu í Havnar Kirkju har Marius Rein greiddi frá. Dagurin endaði í regninum úti á Reyni.
Túr fram við Havnará
Ása í Jákupsstovu skeyt evnisvikuna í gongd við einum stuttum, men framúr góðum sjónleiki, har hon spældi ein kvinna 'fyrr í tíðini'. Myrkt var í flokkinum, kertuljós varð tendrað, bundnaturriklæði vundið um høvdið, so var kika, og vatn varð heintað í Havnará, osfr. :D
Prátað varð síðani við støði í kortal.fo, um Havnini ár 1900, og broytingar fram til í dag. Eisini har hevði Ása góða frásøgn um, tá ið hon kavaði niður á botnin og svam í uttandura svimjihylinum í Gundadali. :)
Farið var síðani til gongu yvir til Vinnuháskúlan. Vit fylgdu síðani Havnará allan vegin oman í býin við Guðrun sum framúr góðari 'guide'. Hon hevði fingið foreldrini at gingið túrin saman við sær sunnudagin, og hevði fingið nógvar góðar søgur frá teimum.
Tá ið vit komu til badmintonhøllina, ið jú er bygd oman á uttandura svimjihylin, fingu vit loyvi at koma inn til húsavørðarnar í Tórshavnar kommunu, ið húsast 'í svimjihylinum', undir høllini. Tað var sera stuttligt at sleppa at ganga á botninum í fyrrverandi svimjihylinum. :)
Vit endaðu dagin við at fara inn á Portugálið at eta matpakkan.
Utiskúli septembur
Vit fóru við býarbussi nr. 3 av Løgmannabreyt, skiftu til buss nr. 1 í Steinatúni og fóru av bussinum í Marknagili, beint við Handilsskúlan. Rættará rennir oman undir Marknagilsvegnum, og tey sum vildu, sloppu at ganga í ánni, gjøgnum vegsmoguna (viadukt), hini fóru tvørturum vegin.
Vit steðgaðu eina løtu við vatnið, sum er fyri endan á Ravnsoyargøta, áðrenn leiðin gekk víðari á gøtuni framvið ánni - uppum hissini stik og girðingar og undir eina brúgv millum húsini í Vesturbýnum.
Matpakkan ótu vit í Viðarlundini á Frælsinum rundan um bálið ið vit høvdu kynt á bønum. Vit hugnaðu okkum og spældu, inntil leiðin gekk víðari yvir til Vesturkirkjuna og heilt oman í Vágsbotn, har Rættará rennur út í vánna.
Bussleið 3 koyrdi okkum niðan aftur í Hoyvíkina.
Takk fyri í dag og gott vikuskifti:-)
Juni 2016
Bókaormurin hjá 3. flokki:-)
Juni 2016
Vit gera blómuprýði til prógvhandanina hjá 9. flokki.
Juni 2016
Árliga útferðin og føðingardagur á Tvøroyri.
Juni 2016
Stuttleikir á Tórsbreyt.
Juni 2016
Vit vitja nýggja fótbóltsvøllin í gerð, sum er okkara nærmasti granni:-)
Juni 2016
Túr á Sjósavnið.
Juni 2016
Rógva við teinæringinum Royður av Skálatrøð út til Sandágerð, spæla og eta matpakkar. Vit skifta manning, og rógva so aftur á Skálatrøð.
Vitjan í Hans Andriasar Húsi, mai 2016
Mai 2016
Sólir á umhvørvisveiðu.
Manarnir a Umhvørvisveiðu, mai 2016
Ævintýraheimurin - søga og sjónleikur, mai 2016
Endurnytslufløgg til Ævintyraheimin, mai 2016
Vit gera fløgg til Ævintyraheimin i Umhvørvisvikuni.
Apríl 2016
Barnafestivalur í NLH og konsert hjá FSO.
Februar 2016
Sólir og stjørnur gongutúr í gomlu Hoyvíkini.
Januar 2016
Mynd frá degnum á skoytibreytini.
Juni 2015
Summarútferð í Nólsoy.
Evnisvika heystið 2014
Okkara Hoyvík 2. fl.


text:
Norska oljufelagið Equinor hevur avgjørt at økja munandi um starvsfólkatalið í mat- og reingerðarpartinum av oljuvinnuni. Talan er um at seta 79 nýggjar kokkar og reingerðarfólk á fleiri av oljupallunum í Norðsjónum. Hetta er fyrstu ferð í 10 ár, at Equinor tekur avgerð um at økja um manningina á hesum starvsøkjunum. Tey koma so eisini at hava arbeiðsuppgávur á tyrlupallunum og annars trygdaruppgávur sum heild.
Tað hevur annars gingið tann øvugta vegin í norsku oljuvinnuni, síðani oljuprísurin kavaði fyri nøkrum árum síðani. Eftir at prísurin aftur er komin uppá á eitt væl hægri støði, hevur tað fingið oljufeløg at økja aftur um starvsfólkini í vinnuni.
Tað er fyrst og fremst nýggja oljuútbyggingin Johan Sverdrup, sum er orsøkin til, at Statoil nú veksur um sín starvsfólkaskara. Henda oljukeldan, sum er ein tann størsta, ið er funnin á norska landgrunninum, verður tikin í brúk í næsta ár og fara 2400 fólk at hava arbeiði á hesum eina feltinum.
Umboð fyri Equinor sigur, at tað er tó ikki bara á Johan Sverdrup feltinum, at starvsfólkahópurin veksur. Hetta ger seg galdandi umborð á fleiri av teimum stóru framleiðslupallunum hjá Equinor. Og hóast felagið hevur megnað at skerja kostnaðirnar og effektivisera virksemið, so er nú kortini tørvur á fleiri starvsfólkum. Eisini tað at fólk fara í pensión ger, at brúk er fyri nýggjum starvsfólki.
Kelda: Sysla Offshore


text:
Ungu rennararnir úr Treysti gjørdu eitt ordiligt hál í árligu Flaggdagsrenningini í Havn. Kvinnurnar, Rebekka Fuglø, Oddvør Josephsen og Maria Biskopstø, gjørdu ein sonevndan tripp-trapp-treysti. Rebekka vann sín sjeynda sigur á rað, Oddvør bleiv nummar tvey og Maria nummar
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Tá vit mistu málið úr eygsjón, tvífaldaðist knossið!" - Mark Twain


text:
Eitt av mínum hjartamálum til seinasta Býráðsval, var at fáa Garðavegin gjørdan lidnan og nú sær út sum at Klaksvíkar Kommuna er farin í holt við tað.
Teir hava gjørt ovara gonguteigin næstan lidnan, har manlgar bert at asfalterast.
So kunnu vit siga at teir eru komnir í helvt, nú manlgar niðari gonguteigurin at gerast, so vónandi vera allir Garðafrensarin glaðir og eg má siga tað sjálvir, hasari vegagerðini eigi eg og Norðoya Portalurin sín stóra lut í, at hon endiliga verður gjørd liðug, eftir at hava staðið sum ein skomm í nógv Harrans ár.
Har hevur undirritaði skrivað nógvar greinir og lagt filmsklipp út, sjá filmsklipp og myndir herundir:
Rós til Klaksvíkar Kommun, tað var uppá tíðina.
SáH


text:
Dagstovnurin Áarlon
Kvívíkar kommuna søkir eftir einum námsfrøðingi til frítíðarskúlan og ungdómshúsið Helluna. Starvið er 35 tímar um vikuna.
Vit søkja eftir einum námsfrøðingi, at standa á odda fyri námsfrøðiliga innihaldinum í frítíðarskúlanum og í ungdómshúsinum.
Hugsar tú kreativt og droymir um at arbeiða við projektum?
Er nærlagni og nærvera akkurát tú?
Sært tú møguleikarnar í okkara nærumhvørvið?
Elskar tú at vera aktiv/ur og at hanga út?
Vilt tú vera saman við okkum, um alt tað, sum er stuttligt, álvarsamt, spennandi og týdningarmikið?
Brennir tú fyri at geva okkara børnum og ungu ein aktivan og spennandi dag, so geva vit tær møguleikan at gera okkurt vilt, sum tú vilt.
Lønar og setanartreytir:
Starvið verða sett frá 1. desember ella eftir nærri avtalu.
Løn- og setanarviðurskifti eru sambært sáttmála millum Føroya Pedagogfelag og Kommunala Arbeiðsgevarafelag Føroya.
Um námsfrøðingur ikki søkir, kann hjálparfólk verða sett í tíðaravmarkað starv.
Meira kann fáast at vita um starvið við at ringja til Gunnvá Edvardsdóttir leiðara á telefon tlf. 292412.
Umsókn við prógvum, viðmælum og CV skulu vera stovninum í hendi seinasta lagi 21. oktober 2018 .
Dagstovnurin Áarlon
Frammi í Forna 1
340 Kvívík
stovnur@kvivik.fo
To apply for this job email your details to stovnur@kvivik.fo


text:
Útflutningurin av makreli og sild er nógv minkaður
Í nøgd er minkingin minkað við útvið 40%, og virðið er minka góð 50 % fyrsta ársfjórðing í ár.
Minkingin í uppsjóvarkvotunum sæst nú aftur í útflutningstølunum. Føroyar útfluttu í fyrsta ársfjórðingi í ár fyri tilsamans 1,8 mia. krónur. Tað eru 400 mió. krónur minni enn somu tíð í fjør. Tað sæst á heimasíðuni hjá Hagstovuni.
Tað eru serliga uppsjóvarsløgini makrelur og sild, sum vit hava útflutt minni av, meðan útflutningurin av svartkjafti er eitt sindur størri enn í fjør.
Í nøgd er samlaða minkingin av hesum fiskasløgum útvið 40%, og virðið er minka góð 50 %.
Virðið av útflutta laksinum er eisini minkað, hóast nøgdin er eitt sindur størri enn í fjør.
Innflyta eisini minni
Føroyar innfluttu fyri 1,6 mia. krónur í fyrsta ársfjórðingi í ár. Tað eru 250 mió. kr. ella 13% minni enn somu mánaðir í fjør.
Men her skal havast í huga, at tað serliga er innflutningurin av skipum og flogførum, sum er minkaður. Hyggja vit eftir innflutninginum uttan skip og flogfør, er minkingin 2%.
Innflutningurin av tilfari til byggivinnuna er vaksin mest, meðan innflutningurin av tilfarið til annan ídnað og brennievni eisini er vaksin, tó ikki so nógv.
Tað er minni innflutt til hav- og landbúnað og eisini av rávøru til fiskavirking. Innflutningurin av vørum til beinleiðis húsarhaldsnýtslu er tann sami sum í fjør.
Mest lisið í farnu viku
Mentamálaráðharrin og ein løgtingslimur vilja innføra sensur av einstøkum privatum miðlum
Kristin Michelsen: Hetta er brot á lógirnar hjá Javnaðarflokkinum
100.000 í bót vegna manglandi trygd
Eingin makrelur í Føroyskum sjógvi
Jenis ætlar sær í landsstýrið
Alt hevur sína tíð her á fold
Feðgar lógu hvørjum øðrum eftir lívinum
R7 og KvF samsenda
Føroyar og Føroyingar... Ja, hvat er at siga um okkum?
Dennis og Jenis í sendingini NOVA. Lokalsending Nova úr Suðuroynni í dag frá klokkan 13.00 til 15.00
Vespureiðrið (93) - 15. okt 2018
Tað er ikki p-talið sum ger okkum til føroyingar
NOVA úr Suðuroynni - Sending 25 - prát við Jenis av Rana
Óttast Kinesiska 5G tøkni
Fuglafjarðarsendingin (7) - 18. okt. 2018
Islamar vildu hava australska rossaranch, og ánarin er tjóðarhetja
Óreglusemi á fundarborði í fiskimálaráðnum
Professari skotið seg í armin til at mótmæla Trump
Sosialt ólag millum svørt og ikki rasisma er orsøk til svarta mannfallið í USA
Kommunuskatturin minkar í Klaksvík og Runavík
Metis - Øll sendingin - 16. oktober 2018
Líggjas Johannesen: Hvar eru pengarnir brúktir?
At lata Almannaverkinum fleiri íbúðir loysir sjálvandi nakað
Eg gangi út frá, at Poul Michelsen hevur eina góða frágreiðing til vanliga skattgjaldaran
Samband
Postboks 226
FO-600 Saltangará


text:
Landssjúkrahúsið hevur nú longt avtaluna við íslendska serlæknan Kristján Skúli Ásgeirsson, sum skurðviðgerð føroyskar kvinnur við bróstkrabba. Leiðslan á skurðdeplinum saman við sjúkrahússtjórnini og Kristján Skúli Ásgeirsson eru samd um fyribils at leingja samstarvsavtaluna fram til 31. desember 2018.
Landssjúkrahúsið hevur í seinastuni kannað møguleikarnar fyri at flyta viðgerðina av bróstkrabbasjúklingum til Danmarkar í eina pakkaviðgerð, eins og føroyskir sjúklingar við øðrum krabbasjúkum fáa. Men ivamál viðførdu, at Landssjúkrahúsið ikki vildi bíða longur, og tí valdi at leingja avtaluna við Kristján Skúla.
Landssjúkrahúsið vil framyvir vera í tøttum samskifti við Krabbameinsfelagið um, at framtíðartryggja sjúklingagongdina hjá bróstkrabbasjúklingum.


text:
Hond tikin um parkeringstrupulleikan
Avtala er gjørd millum Ansni, løgregluna og Klaksvíkar kommunu um, at Ansni tekur sær av parkeringseftirlitinum í Klaksvíkar kommunu frá komandi viku at rokna. Talan er í fyrstu syftu um eina royndartíð upp á eitt hálvt ár.
Seinastu á leið 10 árini hava klaksvíkingar vant seg við at hava parkeringsvørð, og síðan John B. Hansen, sáli fór úr starvinum, hevur verið arbeitt við, hvussu parkeringseftirlitið skal umsitast framyvir. Eftir tilmæli frá løgregluni og avvarðandi nevndum í Býráðnum, roynir kommunan nú nýggja leið í eina royndartíð, har Ansni við heimild frá fútanum røkir uppgávuna sum parkeringsvørður. Formaðurin í Teknisku nevnd, Óli M. Lassen, sum eisini umboðar Býráðið í Ferðslunevndini, fegnast um, at eftirlit nú aftur verður við parkeringunum í kommununi.
- Sjálvt um tað er ein uriaspostur at skriva út parkeringsbøtur, so haldi eg, at vit øll hava sannað, hvussu gott og týdningarmikið tað er at hava eftirlit við parkeringunum í býnum, og nú royna vit so eina loysn, har Ansni røkir uppgávuna við heimild frá fútanum. Við hesum leistinum tryggja vit okkum, at fleiri hendur og eygu altíð eru til at loysa uppgávuna, heldur enn at arbeiðið er tengt av einstøkum persónum, sigur Óli M. Lassen.
Avtalan millum Ansni, løgregluna og Klaksvíkar kommunu byrjar sum nevnt við eini hálvt-ára royndartíð, og parkeringsvørðarnir hjá Ansni byrja at útskriva bøtur í komandi viku.


text:
U15-genturnar vunnu í morgin 2-0 á týska felagnum SV Ehringshausen og tryggjaðu sær pláss í hálvfinaluni í Copa Sant Vicent.
Enn einaferð var tað Ester Ellingsgaard (B36), ið skoraði føroysku málini. Genturnar løgdu seg á odda, longu tá 90 sekund vóru farin, meðan seinna málið kom í 37. minutti. Jóhanna Sørensen (Vildbjerg SF) sendi horna inn fyri, Ester fekk skot á, men bólturin fór ikki inn í málið. Returin saksasparkaði Ester í málið.
Í kvøld er venjingardystur ímóti spanska felagnum PBB La Roca á skránni. Hálvfinalurnar verða leiktar í morgin, men enn er ikki vist, hvørjum føroyska liðið skal spæla ímóti, skrivar FSF á Facebook.


text:
9. flokkur hevur arbeitt við fólkavísuni Ebbe Skammelsøn. Fyrst lósu næmingarnir vísuna væl, og so fóru tey í bólkar at arbeiða við at gera film um vísuna. Næmingarnir vóru sera hugagóðir og dugdu væl at arbeiða og framleiða film.
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
Tann, sum gevur fyri at móttaka, hevur ikki givið.
Lucius Annaeus Seneca


text:
Føroya elstu skip fáa framkomna 4G sjónet tøkni
08.05.2017
#4G #Dragin #Jóhanna #Norðlýsið #sjónet #Thorshavn #Træseglskip #Westward-Ho
Vodafone hevur gjørt stuðulsavtalu við Felagið Føroysk Træseglskip um at veita ókeypis internet í tvey ár til tey størstu træseglskipini í Føroyum. Hetta ger tað lættari fyri ferðafólk at deila sínar upplivingar av føroysku náttúruni á sosialum miðlum, meðan tey eru umborð.
- Tað hevur stóran týdning, at skipini hava góðar fjarskiftismøguleikar og sostatt kunnu bjóða ferðafólki og næmingum umborð gott netsamband, sigur Hans Eli Hansen, formaður í Felagnum Føroysk Træseglskip. Tí fegnast vit um at fáa hesa tænastu sum stuðul frá Vodafone.
Talan er um træseglskipini Jóhanna, Norðlýsið, Dragin, Thorshavn og Westward Ho. Hetta merkir, at hesi nú kunnu bjóða ferðandi gott og ókeypis internet umborð umvegis 4G sjónetið hjá Vodafone, ið røkkur heilt út á 60 fjórðingar kring allar Føroyar.
- Gomlu træseglskipini hava sama tørv á góðari fjarskiftistøkni sum onnur skip í dag, og hesum føroyska mentanararvi vildu vit fegin stuðla, sigur Suni Justinussen, sølustjóri á Vodafone. Hetta er ein samanrenning av gamlari og nýggjari tøkni, har tey ferðandi kunnu deila sína uppliving umborð á gomlu føroysku skipunum við restini av heiminum.


text:
Upplatingartíðir í slaktinum oktober 2015.
Evni: Grøni Bólkur
Nýtt grønt átak í Vágs kommunu
Í morgin, tórsdagin 7. nov. verður grønt átak fyri kommunalu stovnarnar í Vágs kommunu.
Bingju til endurnýtslu á bingjuplássinum
Grøni bólkur hjá Vágs kommunu hevur nú fingið til vega bingju, sum er upp á bingjuplássinum (ruskplássini) í Vági til endurnytslua av tí, sum er ov gott at beina burtur.
Brúkt klæðir opið í Framtíðini í dag
Opið verður í Framtíðina í dag, ónsdagin 5. juni frá kl. 11 til kl. 13.
Les meiri
Nú fer Grøni Bólkur til verka – fyrsta átakið verður leygardagin
Leygardagin 1. juni verður fyrsta átakið hjá Grøna Bólki hjá Vágs kommunu, tá skipað verður fyri endurnýtslu av barnaklæðum í Framtíðini í Vági.
Les meiri


text:
EFFO: 07 Vestur - TB/FCS/ROYN 0-1
Byrjanaruppstillingin: Ivan Stojkovic; Petur G. Dalbø (Sigtór 46.) Martin Tausen, Petter Bjørlund, Torstein Mýlingstind; Høgni E. Nielsen, Gunleif Magnusarson, Janus S. Samuelsen, Søren Nielsen, Holgar Durhuus (Jóannis, 90.) Ken Fagerberg (Tór-Ingar, 38.)
Á beinkinum: Silas Eysteinsson, Niels
Mouritsen, Rói Hansen, Tóringar Akselsen, Sigtór Petersen, Teitur Olsen,
Jóannis á Steig.
Vit byrjaðu væl og løgdu
høgt trýst á suðuroyar liðið. Vit høvdu nakrar málmøguleikar, men tað vísir seg
at vit mangla líka tað síðsta, hvørja ferð. Suðringarnir spældu sera hart til
tíðir. Hetta ørkymlaðir okkara leikarar. Serliga hart gekk tað út yvir Ken.
Teir skuldu næsta hanga uppi á honum, áðrenn dómarin floytaði. Ken mátti út við
skaða aftaná 38 min. Eftir ein nær dyst, tók Ken seg til baklæri. Hann royndi
at spæla víðari, men mátti lata seg skifta út. Vónandi er skaðin ikki álvarsamur.
Vit royndu at spæla
okkum ígjøgnum, við at brúka okkara vengur, men verjan hjá suðuroyðar liðnum
stóóð stinn.
Tá ið uml 20 min vóru spældir, fær suðuroyarliðið horna. Bólturin kemur innfyri og við handaru stong
stendur Poul Ingason og skallar bóltin í málið. Hetta var fyrsta royndin á
málið, sum suðuroyarliðið hevði í fyrra hálvleiki.
Málið setti dám á okkara
spæl restina av hálvleikinum. Spælarar virkaðu ørkymlaðir, eftir at hava stýrt
dystinum. Men vit royndu at koma fram til málmøguleikar, men illani gekk.
Háleikstøðan var 0-1.
Venjarin gjørdi onkrar
broytingar í hálvleikinum. Sigtór kom inná vinstra bakk. Torstein fór yvir á
høgra bakk og Petur G. Dalbø fór út.
Vit royndu at leggja
trýst á frá byrjan. Suðuroyar liðið var mest í verjustøðu og royndi at spæla uppá
umstillingar, uttan at hetta eydnaðis nakað væl. Tað nærmasta teir komu, var
til nøkur skot úti frá.
Suðuroyðarlið gjørdi
nógv smá fríspørk og hetta gjørdi at vit ikki fingu samanhang í okkara spæl.
Til tíðir, máttu vit eisini gera nøkur fríspørk og tá kom sinnið í bonkin hjá
Suðuropyarliðnum. Stuttligasta støðan var, tá ið Petter gjørdi eitt fríspark á
miðjum vølli og øði kom í beinkin hjá útliðnum. Tá var tað ein tvøramaður á
okkara liðið, sum bað bonkin halda tátt, tað gjørdi ikki støðuna betri.
Spentasta støðan í
seinna hálveiki var, tá ið Søren kom í góða støðu í brotsteiginum og bleiv
feldur. Dómarin floytaði tó ikki og tað hevði hann kanska ein grund til eisini.
Vit royndu at trýsta
restina av dystinum, men illani gekk og dysturin endaði 0-1.
Steðgur verður í
landskappingini fram til 2. Apríl. Tá møta vit NSÍ í Løgmanssteypinum.
Koyr á 07 Vestur


text:
Sverri Egholm
19.10.2017 - 20:40
Tveir útlendingar vóru handtiknir fyri at hava smuglað litravís av flótandi amfetamini við Norrønu í fyrst í hesum mánaðinum. Hetta er størsta mál av sínum slag, skrivar íslendska ríkisútvarpið á heimasíðuni.
Virðið á smuglaðu nøgdini eru fleiri hundrað milliónir.
Tollararnir í Seydisfirði funnu rúsevnið, sum varð fjalt í bilinum, tá Norrøna kom í havn hendan dagin. Menninir vóru handtiknir og hava sitið í varðhaldi síðani.
Grímur Grímsson, løgreglustjóri, vil ikki viðmerkja nøgdina av flótandi rúsveninum men sigur, at hetta er størsta mál av sínum slag hjá íslendsku løgregluni.
Størsta mál, sum man annars veit um av slíkum slag, var í desember 2014, tá ein týsk kvinna varð tikin við umleið 20 litrum av flótandi amfetamin. Hon fekk eina fongsulsrevsing á átta ár.
Hetta er triðju ferð síðani í vár, at útlendingar eru tiknir við stórum mongdum av rúsevnum við Norrønu. Í apríl vóru tveir pólendingar tiknir við næstan trimum kilo av rúsevninum MDMA, og um miðjan august vóru aðrir fýra pólendingar tiknir við tveimum litrum av amfetamin.
Nú verður kannað um teir báðir menninir í nýggjasta rúsevnismálinum hava nakað samband í Íslandi, men framvegis er eingin annar handtikin, skrivar RÚV.


text:
- Tíðindi, mentan og ítróttur
Danmark vil vera vertur fyri HM-endaspælið í 2025
Danmark, Norra og Sveits hava saman givið felags uppskot um at gerast vertir fyri HM-endaspæli í manshondbólti í 2025.
Tað skrivar altjóða hondbóltssambandið á heimasíðuni.
Danmark skal frammanundan vera vertur, tá HM-endaspælið í hondbólti fer av bakkastokki í januar komandi ár. Tá skal HM-endaspælið avgreiðast í Danmark og í Týsklandi.
Sambært aðalskrivaranum í danska hondbóltssambandinum, Morten Stig Christensen, er tað ikki av tilvild, at tað eru Sveits og Danmark, sum saman hava givið boð um at gerast vertir.
- Vit vilja gjarna læra frá teimum. Tey eru fyrikomandi, og so er tað ein hondbóltstjóð, sum er á veg fram, sigur hann.
- Tá tú hevur tríggjar vertir, so hevur tú eisini tríggjar heimavøllir, og sostatt eru líkindi fyri at fáa enn fleiri áskoðarar í hallirnar, sigur aðalskrivarin í danska hondbóltssambandinum við TV 2 Sport.
Altjóða hondbóltssambandið, IHF, viðger umsóknirnar, tá VM-endaspælið verður í januar í Herning í Danmark.
Umframt Danmark/Norra/Sveits hava Kroatia og Serbia eisini søkt um at gerast vertur fyri HM-endaspælið í 2025.
Sí eisini


text:
Voxbotn og Betri Ung gjørt samstarvsavtalu
mentan01-11-2017 - 21:05 - Jóanis Nielsen
Voxbotn og Betri Ung hava aftur í ár gjørt samstarvsavtalu, ið inniber, at ungdómsdeildin hjá Betri verður ein av stuðlunum hjá stóra konserttiltakinum Okkara Voxbotn, sum verður leygardagin 30. juni 2018.
Sum altíð, er endamálið við tiltakinum at geva ungum sum eldri góðan tónleik og undirhald í 12 tímar niðri í Vágsbotni í Havn. Og Okkara Voxbotn 2018 verður einki undantak, tí tær flestu avtalurnar við stóru útlendsku og føroysku bólkarnar, eru longu komnar uppá pláss. Og um heilt stutta tíð fara fyriskipararnir at avdúka tað fyrsta høvuðsnavnið samstundis sum atgongumerkjasølan byrjar.
- At fáa tær stóru stjørnurnar til Føroyar í bestu spælitíð um summarið kostar nógv, og tí eru vit sera fegin um, at Betri Ung aftur í ár stuðlar Voxbotn. Uttan ein slíkan stuðul hevði illa borið til at fingið tey stóru nøvnuni hendanvegin, sigur Háldan Haldansen, ið er ein av fyriskiparunum.
Konsertiltakið hevur undanfarin ár eydnast somikið væl, at útselt hevur verið øll árini síðani tiltakið var hildið fyri fyrstu ferð í 2012. Seinast varð útselt fleiri mánaðar áðrenn Voxbotn byrjaði.
Betri hevur verið stuðul hjá Voxbotn øll árini, og á Betri Ung fegnast tey eisini um samstarvsavtaluna við Voxbotn.
- Vit eru sera fegin um aftur í ár at hava gjørt avtalu við Voxbotn. Tiltakið er væl fyriskipað og hóskar sera væl til okkara kundabólk, sigur Liljan Djurhuus, leiðari fyri Betri Ung.
- Við avtaluni fara vit at hava ymiskar kappingar á okkara Facebook síðu, har møguleiki verður at vinna atgongumerki til Voxbotn. Somuleiðis fer sum nakað nýtt at bera til at fáa armbond til Okkara Voxbotn 2018 á deildum hjá Betri Ung í vikuni, sum tiltakið er, sigur Liljan at enda.


text:
Soleiðis skrivaði fíggjarmálaráðið í septembur 2016, og Búskaparráðið skrivaði um vøxturin í BTÚ, men vavdi orðið búskaparvøxtur so ofta uppí, at nú skriva bæði danskir og norskir miðlar um ”forbrugsfest”, ”tæt på kogepunktet”, ”nordens superøkonomi".
Norsk tíðindastova skrivar eisini at ”I 2015 var BNP per innbygger høyere på Færøyene enn i Danmark, blant annet på grunn av rammetilskudd fra Danmark”.
Fyrst um búskaparvøxturin.
At tað gongur væl kunnu vit bara fegnast um, men at búskaparvøxturin var 7-8%, tað kann mann vissuliga siga ikki er satt. Og uppáhaldið at BTÚ roknað upp á íbúgvan var størri í Føroyum enn í Danmark er vissuliga heldur ikki satt.
Føroyar hava enn bara hagtøl um BTÚ í ársins prísum, og ikki í føstum prísum, sum búskapsrvøxtur verður roknaður við.
Uttan at mølma um hvat ið fastir prísir eru, so er nóg mikið at sláa fast, at hendan royndin hjá fíggjarmálaráðnum at spenna bringuna fram úr sær, og hesin mangan ósketni mátin hjá Búskaparráðnum at umrøða vøxtur í BTÚ og búskaparvøxtur, hvørt um annað, villeiðir Føroya fólk. At útlendingar skriva um málið vísir bara hvussu langt av kós sannleikin er farin.
Búskaparvøxturin í Føroyum er í í nánd av at vera 7-8 prosent um árið, og reala framleiðslan í Føroyum er helst væl lægri enn hon er í Danmark.
Síðani um ovurhitingina.
Mær vitandi hevur ongin enn lagt fram hagtøl til at undirbyggja uppáhaldið um at lønarinflasjón og innlendsk prísinflasjón er um at køva framtíðar væntaðu vælferð landsins. Tað kann sjálvandi vera at so er, men ongi hagtøl eru, sum benda á nakra slíka gongd.
At nógv er at gera, nýtist ikki vera búskaparfrøðingur fyri at finna útav. Men at rokna seg fram til um slík uppsveiggj fáa darvandi árin komandi tíðir, er ikki heilt so einfalt.
Føroyar eru ikki bara lítið land, Føroyar eru pinkuland. At byggja sjúkrahús, skúlar, flogvallir og undirsjóvartunnlar, gerst illa uttan hjáárin. Stutt og greitt. At politikarar sum spenna bringuna fram úr sær hava lyndið til at byggja stórt í bestu tíðum, er tíverri mannabrek um allan heimin. Ikki bara í Føroyum. Og vit mugu tí púra greitt vænta at vit fáa munandi meira órógv og sveiggj í báðar ættir enn øll onnur lond.
At føroyski búskapurin av og á hitnar í meira mun enn gott er – tað skal vera barnalærdómur. Avgerandi er at samfelagið skinklar seg upp á pláss aftur.
Vit skulu bara vera glað um ljós er í hinum endanum av tunlinum.


text:
- Tíðindi, mentan og ítróttur
Fríggjadagin fellur dómur
Í morgin fellur væntandi dómur í sonevnda øksamálinum. Tað veldst um, hvussu langa tíð nevningarnir skulu brúka til at umrøða málið.
Í morgin byrjar rættarfundurin við, at dómarin kunnar nevningarnar um teirra uppgávu, nú sjálv viðgerðin í rættinum er av, sonevnda rættarlæringin.
Tá tað er av, fara nevingarnir fyri seg. Teir skulu so taka støðu til, um teir báðir menninir eru sekir í ákærunum, sum eru reistar ímóti teimum.
Nevningarnir skulu einsamallir taka avgerðina, men dómarin verður til staðar, um teir hava eitthvørt at spyrja um. Annars skal dómarin ikki verða við í sjálvari viðgerðini hjá nevningunum.
Tá nevningarnir eru lidnir við sína viðgerð og komnir til eina niðurstøðu, verður rættarfundurin tikin uppaftur, og úrslitið hjá nevningunum verður kunngjørt fyri rættinum.Tá úrslitið er greitt, skal sjálv revsingin ásetast.
Tá fáa bæði ákæri og verjarnir orðið aftur, og teir skulu grundgeva fyri, hvør revsingin skal vera. M.a. verður okkurt vitni avhoyrt undir tí viðgerðini.
Og so fellur dómur í málinum.
Sakarmálið byrjaði mikudagin í farnu viku, tá teir ákærdu fingu at vita, hvat teir eru ákærdir fyri.
Síðani vórðu nógv vitni avhoyrd, og í gjár var sjálv dómsviðgerðin, har ákærin og verjarnir grundgóvu fyri, hvør revsingin skal vera.
Ákærin krevur harða revsing, meðan verjin hjá øðrum av teimum ákærdu krevur revsing, sum í mesta lagi er eftir grein 245 í revsilógini, sum kann geva upp í 6 ára fongsul. Verjin hjá hinum ákærda manninum krevur frídøming.
Sí eisini


text:
Nem í triðja er bókaheild til føroyskt í 3. flokki. Bókaheildin fevnir um næmingabók, netbók og læraravegleiðing. Tilfarið er lagað til úr donskum. Gunnvá Dam hevur týtt og tillagað. Næmingabókin er í sjey pørtum,og hvør partur leggur dent á okkurt ávíst. Bókaheildin byggir á eina heildaráskoðan, har næmingurin mennir tulkingarførleikar, samskiftisførleikar og sosialar førleikar. Dentur verður lagdur á fjølbroytna og virkisfýsna undirvísing.
Bókin er í sjey pørtum, og hvør partur leggur dent á okkurt ávíst:
Í bókini eru hesi tekstsløg: Søgur og søgubrot, yrkingar, rím, skjaldur, fólka- og listævintýr, gátur, filmir og myndir.
Bókin fæst eisini sum i-bók (netbók). Netbókin er lík pappírsbókini. Síðutøl og uppseting er tann sama. Uppgávur, myndir, ljóð- og filmsbrot eru í netbókini, sum ikki eru at finna í pappírsbókini, tó kunnu allar uppgávur skrivast út.
Hygg at filmsvegleiðingum, hvussu tú brúkar i-bókina
Læraravegleiðingin er ætlað læraranum fyri at geva honum yvirlit og stuðla honum, bæði yvirskipað og í dagligu...


text:
VIOLA / BRATSJ
Viola og Violin hava sama uppruna, og hoyra til strúkarafamiljuni.
Viola, eisini kalla Bratsj, sum vit kenna hana í dag, er ættað úr midaldar strúkaraljódførid eins og Violin og Sello.
Viola minnir nógv um violinina, men hevur tó lægri, og størri klang.
Støddin av Viola ljódførinum er umleid 4 – 6 cm longri enn violinin, og hon er eisini bædi djypri og breidari enn violinin.
Streingirnir á viola’ini, eru 5 tónar lægri enn á violinuni, og 8 tónar hægri enn á Sello. Streingirnir Viola brúkar er: A, D, G og C ( sum er tann lægsti). So tad merkir at ljódførid tekur sær oftast av midpartinum av ljódmyndini.
Sjálvt um menningin av viola ljódførinum hevur verid eitt sindur aftanfyri hini ljódførini í strúkara familjuni, so hevur hon nú ein týdandi leiklut í tí klassisku tónleika heiminum.
Eitt nú hevur hon eitt fast pláss í symfoni orkestrinum, og mongum ødrum smærri samansetingum, t.d. finnur tú altíd eina viola í einari strúki kvartett.
Sjálvt um vit kunnu siga at viola’in fekk eina trupla byrjan, so er hon í dag vorðin eitt viðurkjent ljódføri í tí klassiska tónleika heiminum.
Til ber at byrja at spæla viola í uml. 7 ára aldri.


text:
Líkindini til fótbólt eru av teimum allar bestu hendan 2. páskadagin nú HB og B36 tørna saman í Gundadali. Liðini ið leika í dag eru hesi: B36: Tórður Thomsen - Andias H. Eriksen, Oddmar Færø
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Pínan, sum fylgir við at játta, verður sum beiskur heilivágur, sum vil lekja"
Søren Kierkegaard


text:
Mikukvøldið 30. mai kl. 19.30 verður fjølbroytt konsert í Glyvra kirkju.
Blásinæmingar úr Nes Sóknar Musikkskúla, strúkarar og floytuspælarar úr Klaksvíkar Musikkskúla og hornorkestrið Nes Sóknar Musikkfelag fara at framføra.
Musikkskúlanæmingarnir framføra í størri og smærri bólkum, eins og solistar vera at hoyra.
Hjá musikkskúlanæmingunum er hendan summarkonsertin endin á musikkskúlaskeiðinum hendan veturin. Nes Sóknar Musikkfelag fyrireikar seg í løtuni til konsertferðina til Edinburgh, sum orkestrið fer á í summar. Ókeypis atgongd.


text:
Ari av Rana
22.02.2018 - 15:14
Pauli Høj, samkomuleiðari í Kelduni, viðmerkir í dag fyrstu sendingina í sendirøðini “Gud signi Føroyar”, sum Kringvarpið hevur latið gjørt.
Pauli heldur, at breiddin í sendingini manglaði, og at teir tættir av samkomulívinum, sum Keldan metir er mest upplýsandi í mun til endamálið við sendingini, soleiðis sum tað var forklára teimum, vórðu niðurraðfestir.
- Vit uppliva, at sendingin í ein ávísan mun legði ov stóran dent á, hvat Keldan heldur um pengar, samkynd og himmal og helviti.
Pauli greiðir frá, at samkoman hevur innsavnan eina ferð um mánaðin, har tosað verður í einari 5-10 minuttir um týdningin av at sáa inn í Guds ríki. Dentur verður lagdur á, at gávurnar eru sjálvbodnar.
Eisini sigur hann, at Bíblian tosar um, at himmal og helviti er ein veruleiki, og tí hoyrist tað eisini viðhvørt.
- At geva hyggjaranum eina fatan av, at vit brúka nógva orku uppá hendan partin, er heilt einfalt at geva hyggjaranum eina skeiva fatan av okkara boðan. Vit brúka nógv meira tíð uppá at tosa um Guds kærleika, rættvísi, gleði, vón, fyrigeving og náði o.s.fr., sigur Pauli Høj.
Pauli ger tó greitt, at tað heilt avgjørt er í lagi at koma við kritikki til samkomur og kirkjur. Men kritikkurin eigur at verða sakligur.
- Tá ið vit uppliva, at tað ikki verður spælt við opnum kortum, so vilja vit sum leiðarar fyri eina samkoma blíva ótrygg, og tí fær tað okkum at halda okkum aftur.
Pauli heldur eisini, at hann møguliga var ov góðtrúgvin, tá ið hann játtaði at geva KVF loyvi at gera sendingina.
- Eg vil tó siga, at tað er einki, sum kom fram í sendingini, ið vit í Kelduni ikki kunnu standa inn fyri.
Tó harmast hann um, at ósamsvarið millum tí kunning, sum Keldan fekk viðvíkjandi hvussu sendingin skuldi síggja út, og tað, sum kom fram í sendingini.
Les alla viðmerkingina frá Kelduni her


text:
Skilagóð, reiðilig, væl talandi, siðilig og greið, alt hetta lýsir tað valevnið, ið eg seti mín kross við í dag. Harumframt er hon hugsjónarliga grunda, hon trýr uppá eina politiska søk og hon vil gera Føroyar betri!
Eg eri troyttur av ókonstruktivum klandri, eg eri troyttur av breyðpolitikkarum, ið sita í sínum sessum av maktgreði ella orsaka av ynskinum um feitar pensjónir, ella bara av gomlum vana. Eg eri troyttur av ónyttum, ið eru komnar á ting við gyltum lyftum, men einki hava levera.
Eg eri troyttur av politikkarum, ið hava hug at avreiða øll okkara virði, til ES ella til persónliga útvaldar vinir og kenningar.
Eg eri troyttur av teirri óreiðiligheit, ið kemst av breyðpolitikkarunum við bert ynski um at fáa makt.
Eg haldi, at øll eiga at spyrja seg sjálvan: Er tann, ið eg fari at seta krossin við, ein maktgræður breyðpolitikkari?
Er viðkomandi reiðiligur?
Situr viðkomandi av gomlum vana?
Hugsið tykkum væl um, hvønn tit skulu velja, óansæð hvønn flokk tit velja. Tað eru fleiri góð valevni á flestu listum, so geri tykum ómak at velja tey røttu.
Eg velji Sirið Stenberg og tað haldi eg, at tú eisini skuldi gjørt!


text:
Tíðindi
20. september 2018
Hvønn dag ganga nógv lesandi í gongini á Námsvísindadeildini á Frælsinum. Tá klokkan nærkast 9, er tíð at finna sítt flokshøli, og ein nær líka at veittra ella siga góðan morgun við tey, ið ein kennir. Í steðginum leypa fleiri yvir í Magn at keypa sær okkurt at eta, og summi sita eftir í flokshølunum og eta sín heimagjørda matpakka. Tá klokkan er vorðin so mikið nógv, at skúladagurin er liðugur, sær ein ofta tey somu fólkini, ið ein veittraði góðan morgun til, og nær líka at fáa eitt stutt prát, áðrenn leiðin gongur heim. Hóast flokshølini liggja nær um lið um lið í skúlanum, so hittast tey lesandi, ið ikki hava tey somu fakini, sera sjáldan. Hvussu kunnu vit gera, soleiðis at tey lesandi kunnu síggjast og práta í skúlanum í einum steðgi? Eitt hugskot er at lata kantinuna upp aftur.
Tað er ongin loyna, at umstøðurnar á Námsvísindadeildini ikki eru av teimum allar bestu, tá tað kemur til samansjóðing hjá teimum lesandi. Tað er fyri tað mesta í gongini, at tey lesandi hittast. Men har er ein deilig kantina, ið hevur borð, stólar, sofur, ja, alt, ið er neyðugt fyri at skapa eitt hugnaligt huglag. Trupulleikin er, at kantinan er stongd. Um ein hevur hug til at seta seg og njóta ein breyðbita í kantinuni saman við hinum, er hetta tískil ikki ein møguleiki.
Um trupulleikin er tann, at ongin er, ið brúkar kantinuna, loysir tað ikki trupulleikan, at ongin sleppur inn í hana, siga næmingar á Námsvísindadeildini. Eisini siga tey, at tey hava enntá spurt um ein lykil, so tey kunnu seta seg har at eta ella lesa, men svarið er nei.
Kanska hevði tað verið eitt hugskot at latið kantinuna upp aftur, nú lesandi hava víst henni áhuga? Lesandi siga eisini, at tað er stórur saknur í einari kaffimaskinu, so ein ikki skal gjalda heilar 20 krónur bert fyri tann eina koppin, ið tað kostar í Magn. Um har var ein kaffimaskina, har ein bert skuldi gjalda fimm krónur fyri koppin, so hevði hugurin verið størri at sita á skúlanum enn at fara yvir í Magn, bert fyri ein kaffikopp.
Endamálið hjá teimum lesandi er ikki bert at upplýsa eina manglandi kaffimaskinu, men tað er at fáa eitt stað, har tey kunnu hittast ímillum tímarnar; eitt stað, har ein kemur at kenna hini lesandi á skúlanum, har høvdið kann reika í annan heim í eina løtu, og har trivnaður og tað sosiala kunnu mennast. Vónandi verða dyrnar til kantinuna latnar upp aftur, soleiðis at tey lesandi á Námsvísindadeildini fáa møguleikan at koma enn meira saman.
Tekstur: Lis Jacobsen
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.